pythainlp/thai-wiki-dataset-v4 huggingface dataset:
ข้อถกเถียงเรื่องวัคซีน

ความลังเลในการรับวัคซีน  หมายถีงความลังเลไม่แน่ใจ หรือการต่อต้านการรับวัคซีน และรวมไปถึงการลังเลหรือต่อต้านไม่ให้เด็กในความดูแลของตัวเองรับวัคซีนด้วย องค์การอนามัยโลกได้ประกาศเมื่อ พ.ศ. 2562 ว่าความลังเลในการรับวัคซีนเป็นภัยคุกคามระดับโลกทางสาธารณสุขในสิบอันดับแรก ข้อถกเถียงใดๆ ที่ต่อต้านการเสริมภูมิคุ้มกันด้วยวัคซีนนั้นถูกแย้งตกไปหมดแล้วด้วยหลักฐานทางวิทยาศาสตร์ซึ่งมีความเห็นพ้องกันอย่างท่วมท้นว่าวัคซีนมีความปลอดภัยและมีประสิทธิภาพ
ความลังเลนี้เป็นผลมาจากการถกเถียงกันในสังคมเกี่ยวกับประเด็นต่างๆ ที่เกี่ยวข้องกับการให้วัคซีน ทั้งทางด้านวิทยาศาสตร์การแพทย์ ด้านจริยธรรม และด้านกฎหมายที่เกี่ยวข้อง ความลังเลนี้มีมาตั้งแต่สมัยที่มีการคิดค้นวัคซีนขึ้นเป็นครั้งแรก และมีขึ้นมาตั้งแต่ก่อนจะมีคำว่าวัคซีนถึงประมาณ 80 ปี สมมติฐานที่ถูกยกขึ้นมาเป็นเหตุผลโดยกลุ่มต่อต้านการใช้วัคซีนนั้นแตกต่างไปตามแต่ยุคสมัย การลังเลที่จะรับวัคซีนนี้บ่อยครั้งกลายเป็นสาเหตุสำคัญที่ทำให้เกิดการระบาดของโรคที่ป้องกันได้ด้วยวัคซีน และทำให้มีผู้เสียชีวิต
มีการเสนอข้อกฎหมายที่สนับสนุนการบังคับให้บุคคลต้องรับวัคซีนอยู่เป็นระยะๆ ตัวอย่างเช่น California Senate Bill 277 ของรัฐแคลิฟอร์เนีย และโครงการ No Jab No Pay ของประเทศออสเตรเลีย ทั้งหมดนี้ล้วนถูกคัดค้านอย่างต่อเนื่องโดยกลุ่มนักเคลื่อนไหวต่อต้านการใช้วัคซีน ซึ่งอาจออกมาเคลื่อนไหวต่อต้านการบังคับให้รับวัคซีนด้วยเหตุผลเกี่ยวกับผลเสียของการใช้วัคซีน ต่อต้านด้วยเหตุผลเกี่ยวกับสิทธิเสรีภาพ หรือต้องการลดความน่าเชื่อถือของการใช้วัคซีนในสายตาของสังคมส่วนใหญ่ก็ได้
เมนเฮต, เมนวิ และ เมอร์ติ

เมนเฮต, เมนวิ และ เมอร์ติ เป็นพระมเหสีสามพระองค์ที่มาจากต่างราชอาณาจักรของฟาโรห์ทุตโมสที่สาม ซึ่งถูกฝังอยู่ในสุสานหินตัดแต่งอย่างหรูหราใน Wady Gabbanat el-Qurud พระนามของทั้งสามพระองศ์เป็นแหล่งกำเนิดของชาวเซมิติกตะวันตก แต่ละพระองค์ได้รับพระนามของพระมเหสีของฟาโรห์และมีแนวโน้มที่จะมีเพียงพระราชินี ทีาไม่เป็นที่ทราบแน่ชัดว่าผู้หญิงเหล่านี้มีความสัมพันธ์กันหรือไม่เพราะใบหน้าบนภาพสลักของพระองค์ทั้งหมดต่างกัน
ที่ฝังพระศพ.
หลุมฝังพระศพของพระองค์ถูกค้นพบครั้งแรกเมื่อเดือนสิงหาคม ค.ศ.1916 ในหน้าผาบนภูเขาในทะเลทรายที่หุบเขาทางตะวันตกเฉียงใต้ที่อยู่ใกล้เมืองลักซอร์และถูกปล้นสะดมโดยชาวบ้านใกล้เคียง
มาสค์ไรเดอร์ × มาสค์ไรเดอร์ ไกมุ &amp; วิซาร์ด MOVIE ระเบิดศึกสงครามซามูไร

มาสค์ไรเดอร์ × มาสค์ไรเดอร์ ไกมุ & วิซาร์ด MOVIE ระเบิดศึกสงครามซามูไร  เป็นภาพยนตร์แนวโทคุซัทสึข้ามฝั่ง ที่เป็นการเจอกันระหว่าง มาสค์ไรเดอร์ไกมุ และมาสค์ไรเดอร์วิซาร์ด โดยเป็นการเฉลิมฉลองครบรอบ 15 ปีของมาสค์ไรเดอร์ในยุคเฮย์เซย์ ออกฉายครั้งแรกในวันที่ 14 ธันวาคม ค.ศ. 2013
ในประเทศไทย ได้มีลิขสิทธิ์ในการจัดจำหน่ายคือ บริษัท ดรีม เอกซ์เพรส (เดกซ์) จำกัด
อเมเนมเฮต (พระราชโอรสในทุตโมสที่สาม)

อเมเนมเฮต เป็นเจ้าชายแห่งราชวงศ์ที่สิบแปดแห่งอียิปต์โบราณ พระองค์เป็นพระราชโอรสของฟาโรห์ทุตโมสที่สาม 
พระองค์เป็นพระราชโอรสคนโตและได้รับการแต่งตั้งเป็นรัชทายาทแห่งฟาโรห์ เป็นไปได้ว่าพระราชมารดาของพระองค์เป็นพระมเหสีซาทิอาห์ แต่ก็ยังได้รับการเสนอว่าเป็นพระนางเนเฟอร์รูเร พระราชธิดาของของพระนางแฮตเชปซุตและฟาโรห์ทุตโมสที่สอง และอภิเษกสมรสกับฟาโรห์ทุตโมสที่สาม แม้ว่าพระนางเนเฟอร์รูเร จะถูกระบุหลายครั้งในฐานะพระมเหสีของฟาโรห์ทุตโมสที่สาม ในขณะที่พระนางแฮตเชปซุตสำเร็จราชการแทนพระองค์ ผู้ซึ่งทำหน้าที่แทนเป็นฟาโรห์ ทำให้นักโบราณคดีบางคนคิดว่าน่าจะเป็นพระนางเนเฟอร์รูเรที่เป็นพระราชมารดาของเจ้าชายอเมเนมเฮต
มาสค์ไรเดอร์ไกมุ เดอะมูวี่ ศึกชิงถ้วยผลไม้ทองคำ

มาสค์ไรเดอร์ไกมุ THE MOVIE: ศึกชิงถ้วยผลไม้ทองคำ  เป็นภาพยนตร์ของซีรีส์โทรทัศน์มาสค์ไรเดอร์ไกมุ เริ่มออกฉายครั้งแรกในประเทศญี่ปุ่นเมื่อวันที่ 19 กรกฎาคม ค.ศ. 2014 โดยออกฉายคู่กับ 
เนื้อเรื่อง.
ในระหว่างการต่อสู้เพื่อปกป้องเมืองซาวาเมะนั้น คาซึราบะ โคตะ ก็ได้ถูกดึงเข้าไปสู่การแข่งขันฟุตบอล "ออลไรเดอร์คัพ" ที่รวมไรเดอร์จากทุกทีมมาแแข่งขันกันเพื่อแย่งชิง "ผลไม้ทองคำ" ที่ลือกันว่าสามารถมอบพลังดั่งพระเจ้าให้กับผู้ใช้ในเมืองซาวาเมะแห่งนี้ ขณะเดียวกันโคตะเองก็ได้พบกับ ยูยะ อดีตหัวหน้าทีมไกมุที่น่าจะเสียชีวิตไปแล้ว รวมไปถึง เด็กชายปริศนา "ลาปิส" ผู้ปรากฏตัวลึกลับหลังเหตุการณ์การหายตัวไปของเหล่าไรเดอร์ จนนำมาสู่ความขัดแย้งของเหล่าไรเดอร์ และนำมาสู่สงครามในการแช่งยิงผลไม้ทองคำ
มาสค์ไรเดอร์ × มาสค์ไรเดอร์ ไดรฟ์ &amp; ไกมุ สงครามไรเดอร์ครั้งใหม่

มาสค์ไรเดอร์ × มาสค์ไรเดอร์ ไดรฟ์ & ไกมุ สงครามไรเดอร์ครั้งใหม่  เป็นภาพยนตร์แนวโทคุซัทสึข้ามฝั่ง ที่เป็นการเจอกันระหว่าง มาสค์ไรเดอร์ไดรฟ์ และมาสค์ไรเดอร์ไกมุ ออกฉายครั้งแรกในวันที่ 13 ธันวาคม ค.ศ. 2014
เคนยา (ราชอาณาจักรเครือจักรภพ)

ราชอาณาจักรเครือจักรภพแห่งเคนยา  หรือ "เคนยา" เป็นรัฐอธิปไตยที่ดำรงอยู่สั้น ๆ ระหว่างวันที่ 12 ธันวาคม ค.ศ. 1963 ถึง 12 ธันวาคม ค.ศ. 1964 โดยมีสมเด็จพระราชินีนาถเอลิซาเบธที่ 2 แห่งสหราชอาณาจักร เป็นพระประมุข รัฐนี้ดำรงสถานะก่อนหน้าสาธารณรัฐเคนยา
ภายหลังจากที่สิ้นสุดการปกครองของสหราชอาณาจักรใน ค.ศ. 1963 ทำให้ดินแดนอาณานิคมเคนยาที่มีสถานะเป็นอาณาจักรในเครือจักรภพ จนถึงการประกาศเป็นสาธารณรัฐเมื่อวันที่ 12 ธันวาคม ค.ศ. 1964. ซึ่งเป็นรัฐเอกราชที่มีพระมหากษัตริย์ (สมเด็จพระราชินีนาถเอลิซาเบธที่ 2) เป็นประมุขแห่งรัฐ เป็นไปตามพระราชบัญญัติว่าด้วยการสืบราชสันตติวงศ์ ค.ศ. 1701. และมีข้าหลวงต่างพระองค์ มัลคอล์ม แมคดอนัลด์ เป็นผู้สำเร็จราชการแทน
โจโม เกนยัตตา ดำรงตำแหน่งนายกรัฐมนตรี (และ หัวหน้ารัฐบาล). ในช่วงระยะเวลานั้น สมเด็จพระราชินีนาถเอลิซาเบธที่ 2 เสด็จเยือนเคนยาในวันที่ 6 กุมภาพันธ์ 1952 ก่อนการประกาศเอกราช และภายหลังเสด็จเยือนไปยังสาธารณรัฐเคนยาหลายครั้ง
เคนยาเปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐในเครือจักรภพ ส่งผลให้นายกรัฐมนตรีเคนยาคนแรก โจโม เกนยัตตา ขึ้นดำรงตำแหน่งเป็นประธานาธิบดีคนแรกของสาธารณรัฐ
ไอเซท (พระราชธิดาในทุตโมสที่สาม)

ไอเซท หรือ ไอซิส เป็นเจ้าหญิงแห่งราชวงศ์สิบแปดแห่งอียิปต์โบราณ ซึ่งเป็นพระราชธิดาของฟาโรห์ทุตโมสที่สามกับพระมเหสีแฮตเชปซุต-เมริทเร
พระองค์เป็นหนึ่งในหกของพระราชโอรสและธิดาที่รู้จักของฟาโรห์ทุตโมสที่สามกับพระมเหสีแฮตเชปซุต-เมริทเร พี่น้องของพระองค์คือฟาโรห์อเมนโฮเทปที่สอง เจ้าชายเมนเคปเปอร์เรและเจ้าหญิงเนเบตติยูเนท และเจ้าหญิงเมริทอามุน D พระองค์ปรากฎอยู่ในภาพสลักร่วมกับพระเชษฐาภคินีและพระขนิษฐาของพระองค์และเจ้าชายเมนเคปเปอร์เร บนรูปปั้นของพระอัยยิกานามว่า ฮุย ของพระองค์ (ตอนนี้ในพิพิธภัณฑ์บริติช) พระองค์เป็นภาพที่มีขนาดเล็กกว่าพี่น้องของพระองค์ ดังนั้นพระองค์จึงน่าจะเป็นพระราชธิดาคนสุดท้องของพระนางแฮตเชปซุต-เมริทเร
มหาศึกฮีโร่ประจัญบาน GP ปะทะ มาสค์ไรเดอร์ หมายเลข 3

มหาศึกฮีโร่ประจัญบาน GP ปะทะ มาสค์ไรเดอร์ หมายเลข 3  เป็นภาพยนตร์ในปี 2015 ในชุดของ ซูเปอร์เซ็นไตซีรีส์ ที่มี มาสค์ไรเดอร์ไดรฟ์ มาปรากฏตัวในเรื่อง และเป็นการปรากฏตัวของ มาสค์ไรเดอร์ หมายเลข 3 โดยเนื้อเรื่องดั้งเดิมถูกสร้างสรรค์โดย โชทาโร่ อิชิโนะโมริ มีฉากสั้นในการ์ตูนมังงะในปี 1972 ตอน Rider #3 VS. General Black มี Tetsuo Kurata, (มาสค์ไรเดอร์แบล็ค, มาสค์ไรเดอร์แบล็ค RX), Yuichi Nakamura (มาสค์ไรเดอร์เดนโอ), Kousei Amano, Takayuki Tsubaki, Ryoji Morimoto และ Takahiro Hojo (มาสค์ไรเดอร์เบรด), และ Kento Handa (มาสค์ไรเดอร์ 555) เข้ามามีบทบาทในภาพยนตร์นี้ด้วย ออกฉายครั้งแรกในวันที่ 21 มีนาคม พ.ศ. 2558
ในประเทศไทย ได้มีการฉายทางโรงภาพยนตร์ในวันที่ 8 ตุลาคม พ.ศ. 2558 ส่วนลิขสิทธิ์ในการจัดจำหน่าย โรส เอ็นเตอร์เทนเมนท์ คอร์ปอเรชั่น
รายชื่อวิดีโอที่มียอดผู้ชมไม่ชอบสูงสุดในยูทูบ

ข้างล่างของบทความนี้คือ รายชื่อวิดีโอที่มียอดผู้ชมไม่ชอบสูงสุด บนเว็บไซต์วิดีทัศนฺ์ออนไลน์ซึ่งคือ ยูทูบ บทความนี้ประกอบด้วยวิดีโอ 50 อันดับแรกที่ไม่ชอบมากที่สุดตลอดกาลซึ่งข้อมูลได้มาจากยูทูบ จำนวนการไม่ชอบถูกถ่ายโดยตรงจากหน้าของวิดีโอบนยูทูบ โดยใช้ปุ่มกดชอบและไม่ชอบในหน้าเว็บไซต์ จากวิดีโอ 40 รายการในรายการนี้ 14 รายการยังปรากฏในรายชื่อวิดีโอยูทูบที่ดูมากที่สุด และ 10 รายการจะปรากฏในรายชื่อวิดีโอที่มียอดผู้ชมชอบสูงสุดในยูทูบ
ยอดนิยม.
<templatestyles src="Legend/styles.css" />  — วิดีทัศน์ที่ไม่ใช่มิวสิกวิดีโอ
เนเบตติยูเนท

เนเบตติยูเนท (พระนามมีความหมายว่า "สตรีแห่งเดนเดร่า" พระนามของเทพีฮาเธอร์) เป็นเจ้าหญิงของราชวงศ์สิบแปดแห่งอียิปต์โบราณของฟาโรห์ทุตโมสที่สามกับพระมเหสีแฮตเชปซุต-เมริทเร
พระองค์เป็นหนึ่งในหกของพระราชโอรสและธิดาที่รู้จักของฟาโรห์ทุตโมสที่สามกับพระมเหสีแฮตเชปซุต-เมริทเร พี่น้องของพระองค์คือฟาโรห์อเมนโฮเทปที่สอง เจ้าชายเมนเคปเปอร์เรและเจ้าหญิงเมริทอามุน, เจ้าหญิงเมริทอามุน D และเจ้าหญิงไอเซท D พระองค์ปรากฎอยู่ในภาพสลักร่วมกับพระเชษฐา พระเชษฐาภคินีและพระขนิษฐาของพระองค์ บนรูปปั้นของพระอัยยิกานามว่า ฮุย ของพระองค์ (ตอนนี้ในพิพิธภัณฑ์บริติช)
มาสค์ไรเดอร์ไดรฟ์ เดอะมูวี่ เซอร์ไพรซ์ ฟิวเจอร์

มาสค์ไรเดอร์ไดรฟ์ เดอะมูฟวี่: เซอร์ไพรซ์ ฟิวเจอร์  เป็นภาพยนตร์ของซีรีส์โทรทัศน์มาสค์ไรเดอร์ไดรฟ์ ที่ฉายทางโทรทัศน์ในปี 2014-2015 เริ่มออกฉายครั้งแรกในประเทศญี่ปุ่นเมื่อวันที่ 8 สิงหาคม ค.ศ. 2015 โดยออกฉายคู่กับ "" และมีการปรากฏตังครั้งแรกของ มาสค์ไรเดอร์โกสต์ ในภาพยนตร์เรื่องนี้ด้วย
อาณานิคมเคนยา

อาณานิคมและรัฐในอารักขาเคนยา  โดยทั่วไปรู้จักกันในชื่อ บริติชเคนยา  หรือ บริติชอีสต์แอฟริกา  เป็นส่วนหนึ่งของจักรวรรดิบริติชในแอฟริกา จัดตั้งขึ้นเมื่อมีการแปลงสถานะอดีตรัฐในอารักขาอีสต์แอฟริกาเป็นอาณานิคมในพระองค์ของบริติชใน ค.ศ. 1920 โดยทั่วไป คำว่า "อาณานิคมเคนยา" สื่อถึงดินแดนทางบก ส่วนบริเวณชายฝั่งที่มีความยาว 16 กิโลเมตร (มีลักษณะเหมือนกันกับรัฐสุลต่านแซนซิบาร์) คือ "รัฐในอารักขาเคนยา" แต่ทั้งสองดินแดนปกครองในรูปแบบรัฐเดี่ยว อาณานิคมนี้สิ้นสุดลงใน ค.ศ. 1963 เมื่อรัฐบาลที่มีเชื้อสายเคนยาส่วนใหญ่ชนะการเลือกตั้งครั้งแรก และภายหลังนำไปสู่การประกาศอิสระภาพเป็นสาธารณรัฐเคนยา
โจเซฟ สมิธ

โจเซฟ สมิธ จูเนียร์ (23 ธันวาคม พ.ศ. 2348 – 27 มิถุนายน พ.ศ. 2387) เป็นผู้ก่อตั้งลัทธิมอรมอน (หรือที่เป็นชื่อทางการก็คือ ศาสนจักรของพระเยซูคริสต์แห่งวิสุทธิชนยุคสุดท้าย) และเป็นมรณสักขีของลัทธิมอรมอนอีกด้วย
ประวัติและตำนาน.
โจเซฟ สมิธ จูเนียร์ เกิดเมื่อวันที่ 23 ธันวาคม พ.ศ. 2348 เป็นบุตรของนายโจเซฟ สมิธ ซีเนียร์ ครอบครัวของเขาเคร่งศาสนามาก โจเซฟ สมิธ เป็นคนศึกษามาน้อย และเป็นผู้สนใจในเรื่องความจริงของศาสนามาก
การปรากฏของพระยาห์เวห์และพระเยซู.
ต่อมาเมื่อปี พ.ศ. 2362 โจเซฟ สมิธได้ไปสวดอ้อนวอนกับพระเป็นเจ้าในป่าที่ใกล้บ้านของเขา และโจเซฟ สมิธได้เห็นแสงสว่างยิ่งกว่าดวงอาทิตย์เหนือศีรษะของเขา และเขาได้พบกับคนสองคนที่มีแสงสว่างอยู่รอบกาย บุคคลแรกได้กล่าวว่า เราคือพระยาห์เวห์ พระเจ้าของเจ้า และบุคคลนั้นก็ชี้ไปที่อีกบุคคลหนึ่งและกล่าวว่า นี่คือบุตรของเรา จงฟังท่าน และบุคคลนั้นจึงกล่าวว่า เราคือพระเยซู บุตรของพระเจ้า พระเยซูตรัสว่า ในขณะนี้ไม่มีคริสตจักรนิกายใดเลยที่สอนด้วยการเน้นหลักของความจริง และบุคคลสองคนนั้นก็จากไป
กำเนิดพระคัมภีร์มอรมอน.
ต่อมาในปี พ.ศ. 2369 มีทูตสวรรค์องค์หนึ่ง นามว่า โมโรไน ได้มอบจารึกทองคำที่เป็นบันทึกสมัยโบราณให้กับโจเซฟ สมิธ และสั่งโจเซฟว่าให้แปลหนังสือเล่มนี้และนำไปเผยแพร่แก่ชาวโลก ในตอนแรกโจเซฟ สมิธ รู้สึกเครียดกับการแปลหนังสือเล่มนี้เพราะไม่คุ้นเคยกับตัวอักษรที่อยู่ในจารึก เนื่องจากเขาศึกษามาน้อย แต่ในความเชื่อของชาวมอรมอนนั้น บอกไว้ว่า ต่อมาโจเซฟได้แปลหนังสือเล่มนี้สำเร็จด้วยฤทธิอำนาจของพระเจ้า และโจเซฟใช้เวลาแปลหนังสือเล่มนี้ไม่ถึงสามเดือนจึงสำเร็จ และโจเซฟตั้งชื่อหนังสือเล่มนั้นว่า Book of Mormon หรือภาษาไทยเรียกว่า พระคัมภีร์มอรมอน นั่นเอง
การก่อตั้งศาสนจักรมอรมอน.
หลังจากโจเซฟแปลพระคัมภีร์มอรมอนสำเร็จ ก็ได้สวดอ้อนวอนต่อพระเป็นเจ้าทุกวัน และนึกถึงคำพูดของพระเยซูในตอนปี พ.ศ. 2362 ได้ว่า ในขณะนี้ไม่มีคริสตจักรนิกายใดเลยที่สอนด้วยการเน้นหลักของความจริง โจเซฟจึงตัดสินใจก่อตั้งศาสนจักรของพระเยซูคริสต์แห่งวิสุทธิชนยุคสุดท้าย หรือ ศาสนจักรมอรมอน ขึ้นอย่างเป็นทางการเมื่อวันที่ 6 เมษายน พ.ศ. 2373
มรณกรรมของโจเซฟ สมิธ.
ในปี พ.ศ. 2387 โจเซฟ สมิธ ถูกกล่าวหาว่าสอนศาสนาอย่างผิด ๆ และด้วยคดีอื่น ๆ อีกซึ่งเป็นคำกล่าวหาเท็จ โจเซฟจึงถูกตัดสินจำคุกพร้อมกับพี่ชายของเขา ไฮรัม สมิธ และเมื่อเขาอยู่ในคุก พี่ชายของเขากำลังเปิดประตู แต่โจรในคุกเอาปืนจ่อประตูไว้และยิง กระสุนนั้นพุ่งเข้าใส่หน้าของไฮรัม สมิธ พี่ชายของโจเซฟ สมิธ เมื่อโจเซฟเห็นว่าพี่ชายของตนเสียชีวิตแล้วก็กอดศพของพี่ชายและร้องไห้เสียใจเป็นอย่างมาก และโจรก็เข้ามาที่ห้องของโจเซฟ และยิงโจเซฟหลายนัด และในนาทีสุดท้ายของโจเซฟ โจเซฟกระโดดไปที่หน้าต่างพร้อมกระสุนอีกหลายนัดที่พุ่งใส่ตัวของโจเซฟ และโจเซฟก็เสียชีวิตเมื่อวันที่ 27 มิถุนายน พ.ศ. 2387 เมื่อเขามีอายุ 38 ปี
ผลงานอื่น ๆ ของโจเซฟ สมิธ.
และนอกจากนี้โจเซฟ สมิธ ยังมีผลงานหนังสือมากกว่านี้อีก 45 รายการ
ชีวิตส่วนตัวของโจเซฟ สมิธ.
ภรรยาของโจเซฟ สมิธ.
โจเซฟ สมิธ มีภรรยาเป็นจำนวนมาก และนี่คือรายชื่อภรรยาของโจเซฟ สมิธ
โจเซฟ สมิธ มีภรรยารวมทั้งสิ้น 36 คน
บุตรและธิดาของโจเซฟ สมิธ.
โจเซฟ สมิธ มีบุตรและธิดาหลายคนเช่นกัน ได้แก่
โจเซฟ สมิธ มีบุตรธิดารวมกันทั้งหมด 8 คน
เธียอา

ทีอา หรือ เทียอา เป็นพระราชินีแห่งอียิปต์โบราณในช่วงราชวงศ์ที่สิบแปดของอียิปต์โบราณ พระองค์เป็นพระมเหสีของฟาโรห์อเมนโฮเทปที่สอง และเป็นพระราชมารดาของฟาโรห์ทุตโมสที่สี่
การสิ้นพระชนม์และที่ฝังพระศพ.
พระศพของพระนางเทียอาถูกฝังอยู่ในหลุมฝังพระศพหมายเลข KV32 ในหุบเขากษัตริย์ที่ชิ้นส่วนของอุปกรณ์ทำพระศพของพระองค์เช่น โถคาโนปิก แต่เกิดน้ำท่วมชะล้างบางส่วนของเหล่านี้ ซึ่งอยู่ใกล้กับ KV47 ที่อยู่ติดกัน ซึ่งเป็นที่ฝังพระศพของฟาโรห์ของราชวงศ์ที่สิบเก้า หลุมฝังพระศพของฟาโรห์ซิพต้าห์ ทำให้นักไอยคุปต์วิทยา เชื่อว่าพระองค์เป็นเหมือนชื่อแม่ของฟาโรห์ซิพต้าห์ แต่ตั้งแต่นั้นมาพระมารดาของฟาโรห์ซิพต้าห์ ได้รับการระบุว่าเป็นนางสนมจากซีเรียนามว่า ซูทาอิลจา
เควี 32

<noinclude>
หลุมฝังศพ KV32 ตั้งอยู่ในหุบเขากษัตริย์ในประเทศอียิปต์เป็นที่ฝังศพของพระนางเธียอา ซึ่งเป็นพระมเหสีของฟาโรห์อเมนโฮเทปที่สอง และพระราชมารดาของฟาโรห์ทุตโมสที่สี่
หลุมฝังศพถูกค้นพบในปี พ.ศ. 2441 โดย Victor Loret ยังไม่เสร็จและได้รับการตกแต่งและเจาะลึกไปประมาณ 40 เมตร ส่วนหนึ่งของมันถูกเจาะโดยคนงานขุดห้องฝังศพเดิมในหลุมฝังศพของฟาโรห์ซิพตาห์ ใน เควี 47
สุสาน KV32 ยังไม่ได้รับการตรวจสอบอย่างสมบูรณ์หรือขุดค้น แต่งานกำลังดำเนินการโดยทีมจากโครงการ MISR ของมหาวิทยาบาเซล
โลกอิสลาม

โลกอิสลาม เป็นศัพท์เชิงวิชาการที่ใช้เรียกผืนแผ่นดินที่ประชากรส่วนใหญ่นับถือศาสนาอิสลาม ผู้นับถือศาสนาอิสลามมีประมาณหนึ่งพันล้านคน ที่ปฏิบัติตามศาสนาของมุฮัมมัด บุตรของอับดุลลอฮ์ (ศาสดาของบรรดามุสลิม) เป็นชาวฮิญาซ และเป็นศาสนาที่มีมากว่า 1400 ปี (ปีจันทรคติ) บรรดามุสลิมมีความเชื่อเหมือนกันว่า ศาสดามุฮัมหมัด บุตรของอับดุลลอฮ์ คือศาสดาองค์สุดท้าย (คอตะมุลอันบิยา) เชื่อในกุรอาน (คัมภีร์อันศักดิ์สิทธิ์ของศาสนาอิสลาม) กิบลัตและบทบัญญัติหลักปฏิบัติศาสนกิจ
ภูมิภาคของโลกอิสลาม.
โลกอิสลามครอบคลุมถึงภูมิภาคต่าง ๆ ดังนี้
อารีส โอคอมพาทริออตส์

"อารีส โอคอมพาทริออตส์" (– ตื่นเถิด เพื่อนร่วมชาติทั้งหลาย) เป็นอดีตเพลงชาติของไนจีเรีย. ประกาศให้ใช้อย่างเป็นทางการเมื่อ ค.ศ. 1978 แทนเพลงชาติฉบับเดิมที่มีชื่อว่า, "ไนจีเรียวีเฮลที". และต่อมาเมื่อวันที่ 29 พฤษภาคม ค.ศ. 2024 ได้ประกาศให้ยกเลิกใช้และนำเพลง "ไนจีเรียวีเฮลที" มาใช้เป็นเพลงชาติอีกครั้ง. ผู้ประพันธ์คำร้องทั้ง 5 ท่านมาจากผู้ผ่านการคัดเลือกในการประกวดเพลงชาติ. บทร้องดังกล่าวนั้นเรียบเรียงทำนองโดย วงดุริยางค์ตำรวจไนจีเรีย ภายใต้การควบคุมของ Benedict E. Odiase.
คำปฏิญาณ.
คำปฏิญาณนี้ กล่าวภายหลังจากการบรรเลงเพลงชาติ
เบลเจียนเฟิสต์ดิวิชัน เอ

เบลเจียนโปรลีก  หรือเรียกว่า จูปิแลร์โปรลีก (Jupiler Pro League) ตามชื่อผู้สนับสนุนหลัก เป็นลีกฟุตบอลสูงสุดของประเทศเบลเยียม ก่อตั้งในปี ค.ศ. 1895 ซึ่งมีการเปลี่ยนชื่อจาก
เบลเจียนเฟิสต์ดิวิชัน เอ  ในปี ค.ศ. 2022
เมื่อจบฤดูกาลจะมีการแข่งเพลย์ออฟของ 4 ทีมอันดับสุดท้ายของตาราง โดยจะมีสองทีมที่จะต้องตกชั้นลงในเล่นในชาลเลนเจอร์โปรลีก และอีก 1 ทีมจากโปรลีกที่จะต้องเตะเพลย์ออฟกับทีมอันดับที่ 3 จากชาลเลนเจอร์โปรลีก
โกลแด็ต กอลแบร์

โกลแด็ต กอลแบร์ (13 กันยายน ค.ศ. 1903 – 30 กรกฎาคม ค.ศ. 1996) เป็นนักแสดงชาวอเมริกันและสตรีชั้นนำในฮอลลีวูดมาเป็นเวลากว่า 2 ทศวรรษ เธอได้รับการขนานนามว่า "ความงามที่ลอกเลียนแบบไม่ได้ เป็นการผสมผสานระหว่างความซับซ้อน, ปัญญา และมีชีวิตชีวา"
กอลแบร์เริ่มอาชีพของเธอในการเป็นนักแสดงละครบรอดเวย์ในราวช่วงปลายทศวรรษที่ 1920 จากนั้นก้าวเข้าสู่วงการหนังจอใหญ่ในยุคบุกเบิกภาพยนตร์เสียง ในระยะแรกเธอได้เซ็นสัญญากับพาราเมาต์พิกเจอส์ แต่ต่อมาก็ผันตัวไปเป็นนักแสดงอิสระ เธอได้รับรางวัลออสการ์ สาขานักแสดงนำหญิงยอดเยี่ยม จากภาพยนตร์เรื่อง "อิตแฮปเพนวันไนต์" (1934) และได้รับการเสนอชื่อเข้าชิงอีก 2 ครั้งจากเรื่อง "ไพรเวตเวิลส์" (1935) และ "ซินส์ยูเวนอะเวย์" (1944) เธอยังรับบทเด่นในภาพยนตร์เรื่อง "คลีโอพัตรา" (1934) และ "เดอะปาล์มบีชสตอรี" (1942)
ด้วยใบหน้าแอปเปิลรูปกลม, ตาโต, มีเสน่ห์, สไตล์ผู้ดี และความมีไหวพริบ จึงมักได้รับบทตลกเบาสมอง ตลอดจนบทชีวิตหนักหน่วง กอลแบร์เป็นรู้จักในฐานะนักแสดงที่มีความสามารถ เธอถือเป็นหนึ่งในคนมีชื่อเสียงที่ได้รับค่าตัวอย่างดีในช่วงทศวรรษที่ 1930 และ 1940 ในอาชีพการแสดงกอลแบร์มีผลงานการแสดงภาพยนตร์กว่า 60 เรื่อง เธอเป็นดาราที่ได้รับค่าตัวสูงสุดในวงการอุตสาหกรรม 1938 และ 1942 ในบรรดาคนดังต่าง ๆ ที่ร่วมงานกับเธอบ่อยมากที่สุดคือ เฟรด แม็กเมอร์รีย์ ในภาพยนตร์เจ็ดเรื่อง (1935−1949) และเฟรดริก มาร์ช ในภาพยนตร์สี่เรื่อง (1930−1933)
ในปี ค.ศ. 1999 สถาบันภาพยนตร์อเมริกันจัดอันดับกอลแบร์อยู่ที่ 12 ในหัวข้อ นักแสดงหญิงที่ยอดเยี่ยมที่สุดตลอดกาล ของภาพยนตร์ฮอลลีวูดยุคคลาสสิก
อินเซนิควาเรียม

อินเซนิควาเรียม  เป็นวิดีโอเกมจำลองการเลี้ยงสัตว์ที่พัฒนาโดยฟลายอิงแบร์เอนเตอร์เทนเมนต์ (Flying Bear Entertainment) และป็อปแคปเกมส์ ชื่อเกมมาจากการผสมกันระหว่างคำว่า "insanity" (ความบ้าคลั่ง) และ "aquarium" (ตู้ปลา)
อินเซนิควาเรียมรุ่นดีลักซ์ (Insaniquarium Deluxe) มีคุณสมบัติที่เพิ่มขึ้นมาจากอินเซนิควาเรียมรุ่นดั้งเดิม ได้แก่ เอเลี่ยนเพิ่มเติม 4 ชนิด สัตว์เลี้ยง (pets) โหมดการเล่นเกมหลายโหมด และเงินสกุล"เปลือกหอย" (shells) ซึ่งจำเป็นต้องใช้สำหรับซื้อสัตว์เลี้ยงบางตัว ขยายจำนวนสัตว์เลี้ยงที่เลือกใช้ได้ในโหมดตู้ปลาจำลอง (Virtual Tank) และใช้ซื้อปลา (Fish) รวมถึงอุปกรณ์ต่าง ๆ ในโหมดตู้ปลาจำลอง นอกจากนี้ยังสามารถตั้งสกรีนเซฟเวอร์คอมพิวเตอร์เป็นตู้ปลาจำลองของเกมได้
วิธีเล่น.
ตัวเกมมีโหมดการเล่นอยู่ทั้งหมด 4 โหมด ได้แก่ โหมดผจญภัย (Adventure) โหมดจับเวลา (Time Trial) โหมดท้าทาย (Challenge Mode) และโหมดตู้ปลาจำลอง (Virtual Tank) ผู้เล่นจะต้องดูแลปลาหางนกยูง (Guppy) หรือปลาอื่น ๆ ให้คงอยู่ในตู้ปลาอย่างน้อย 1 ตัว ด้วยการให้อาหาร และกำจัดเอเลี่ยนที่มากินปลา ซึ่งปลาจะปล่อยเงินเหรียญหรือเปลือกหอยที่ผู้เล่นต้องเก็บสะสมเพื่อนำไปซื้อของต่าง ๆ เช่น ปลา สัตว์เลี้ยง อาหาร รวมไปถึงพัฒนาอุปกรณ์ต่าง ๆ เช่น พัฒนาปืนที่ใช้ยิงเอเลี่ยน เพิ่มปริมาณอาหาที่คงอยู่ในตู้ปลาได้
เผยแพร่.
ฟลายอิงแบร์เอนเตอร์เทนเมนต์เผยแพร่ "อินเซนิควาเรียม" รุ่นออนไลน์ฐานจาวาแบบฟรีบนเว็บไซต์ในวันที่ 31 สิงหาคม ค.ศ. 2001 ปีถัดมาจึงมีการอัปเดตเกม หลังการจัดงาน GDC ปี 2002 ป็อปแคปเกมส์จึงกลายเป็นผู้เผยแพร่ "อินเซนิควาเรียม" โดยรุ่นที่สองเผยแพร่ในเว็บไซต์ทางการของป็อปแคปเกมส์ในวันที่ 29 กรกฎาคม ค.ศ. 2002 "อินเซนิควาเรียม ดีลักซ์" รุ่นดาวน์โหลดแบบจ่ายเงิน เผยแพร่ใน ค.ศ. 2004
ในช่วงเมษายน ค.ศ. 2004 มีการเผยแพร่ "อินเซนิควาเรียม" ในพีดีเอ Glu Mobile ประกาศในเดือนธันวาคม ค.ศ. 2005 ว่าจะพอร์ต "อินเซนิควาเรียม" ลงในโทรศัพท์มือถือ โดยเผยแพร่ "อินเซนิควาเรียม" ลงในแพลตฟอร์มโทรศัพท์ในวันที่ 13 เมษายน ค.ศ. 2006 ในสหรัฐ และ 29 มิถุนายน ค.ศ. 2006 ในยุโรป ภายหลัง Astraware ดผยแพร่เกมนี้ในสมาร์ตโฟนพาล์มโอเอสกับวินโดวส์โมบายล์ในวันที่ 6 สิงหาคม ค.ศ. 2008
คำตอบรับ.
"อินเซนิควาเรียม"ประสบคงามสำเร็จ ทาง"ไอจีเอ็น"รายงานในเดือนธันวาคม ค.ศ. 2005 ว่า มีผู้ดาวน์โหลด "อินเซนิควาเรียม ดีลักซ์" บนพีซีมากกว่า 18 ล้านครั้ง จากนั้นในเดือนเมษายน ค.ศ. 2006, "Pocket Gamer" รายงานว่ามีผู้ดาวน์โหลด 20 ล้านครั้ง
โรงเรียนกู่ทองพิทยาคม

โรงเรียนกู่ทองพิทยาคม เป็นโรงเรียนมัธยมศึกษาแห่งที่สองของอำเภอเชียงยืน เดิมเป็นโรงเรียนสาขาของโรงเรียนเชียงยืนพิทยาคม รูปแบบสหศึกษา สังกัดสำนักงานเขตพื้นที่การศึกษามัธยมศึกษาเขต 26 กระทรวงศึกษาธิการ ตั้งอยู่ที่ คม ตั้งอยู่ที่ตำบลกู่ทอง อำเภอเชียงยืน จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย
ประวัติโรงเรียน.
ตามที่กระทรวงศึกษาธิการ โดยกรมสามัญศึกษาและโรงเรียนเชียงยืนพิทยาคมได้จัดทำโครงการจัดตั้งโรงเรียนสาขามัธยมศึกษาตามแผนพัฒนาการศึกษาแห่งชาติฉบับที่ 7 (พ.ศ. 2535 - 2539) ขึ้นที่ตำบลกู่ทอง โดยขอจัดสาขามัธยมศึกษาในปีการศึกษา 2537 และทางโรงเรียนเชียงยืนพิทยาคม โดย นายธรรมรัตน์ ประเสริฐ ผู้อำนวยการโรงเรียนเชียงยืนพิทยาคม ได้มอบหมายให้ นายเรืองยศ ไชยศึก เป็นผู้ดำเนินการและประสานงานในการจัดทำโครงการตลอดจนจัดเตรียมเอกสารข้อมูลการขอจัดสาขา 
โรงเรียนมัธยมศึกษาที่ทางโรงเรียนมอบหมายเพื่อเสนออนุมัติการเปิดสาขาโรงเรียนมัธยมศึกษาตามขั้นตอนร่วมกับคณะกรรมการที่ทางโรงเรียนมอบหมายเมื่อวันที่ 3 พฤศจิกายน 2536 คณะกรรมการประสานงานโดยการนำของ นายเรืองยศ ไชยศึก ได้เข้าร่วมกับสภาตำบลกู่ทอง ได้นำเรื่องการจัดตั้งสาขาโรงเรียนมัธยมศึกษาขึ้น ในเขตพื้นที่ปกครองของตำบลกู่ทอง เสนอต่อที่ประชุมเพื่อขอความเห็นชอบและทางสภาตำบลกู่ทองได้มีมติเป็นเอกฉันท์ในการประชุม เมื่อวันที่ 3 พฤศจิกายน 2536 ให้จัดตั้งโรงเรียนสาขาโรงเรียนมัธยมศึกษา คือ "สาขาโรงเรียนเชียงยืนพิทยาคม (ตำบลกู่ทอง)" ที่บ้านใหม่บัวบาน หมู่ที่ 14 โดยอนุมัติให้ใช้ที่ดินเนื้อที่ 36 ไร่ ณ โคกสาธารณะหนองคลอง
วันที่ 20 ธันวาคม 2536 โรงเรียนเชียงยืนพิทยาคม ได้รับความเห็นชอบจากคณะกรรมการการศึกษา การศาสนาและศิลปวัฒนธรรม จังหวัดมหาสารคาม ประกาศให้จัดตั้งสาขาโรงเรียนมัธยมศึกษา ในปีการศึกษา 2537 ขึ้นที่สาขาโรงเรียนเชียงยืนพิทยาคม (ตำบลกู่ทอง) ผู้อำนวยการโรงเรียนเชียงยืนพิทยาคม (นายธรรมรัตน์ ประเสริฐ) จึงได้แต่งตั้งให้ นายเรืองยศ ไชยศึก โรงเรียนเชียงยืนพิทยาคม ไปทำหน้าที่ผู้ประสานงานสาขาโรงเรียนเชียงยืนพิทยาคม (ตำบลกู่ทอง) ตามคำสั่งโรงเรียนเชียงยืนพิทยาคม ณ วันที่ 23 ธันวาคม 2536 และผู้ประสานงานได้ดำเนินการประสานงานกับสภาตำบลกู่ทอง และตำบลใกล้เคียง
วันที่ 8 พฤษภาคม 2540 กระทรวงศึกษาธิการได้ประกาศจัดตั้งเป็นโรงเรียนมัธยมศึกษาเอกเทศชื่อ โรงเรียนกู่ทองพิทยาคม มีเนื้อที่ 91.43 ไร่ พื้นที่บริการประกอบด้วยพื้นที่ปกครอง 2 ตำบล มีโรงเรียนประถมศึกษาในเขตพื้นที่บริการจำนวน 13 โรงเรียน
โรงเรียนได้ดำเนินการจัดการศึกษาให้กับนักเรียนในท้องถิ่นและชุมชนใกล้เคียงจนผ่านการประเมินจาก สมศ. รอบสาม ในระดับ ดี
อาคาร สถานที่.
โรงเรียนกู่ทองพิทยาคม ตั้งอยู่ที่บ้านใหม่บัวบาน ตำบลกู่ทอง อำเภอเชียงยืน จังหวัดมหาสารคาม อยู่บนถนนสาย รพช. โคกสูง – ขามเปี้ย กิโลเมตรที่ 21 บนเนื้อที่ 91.43 ไร่ ณ โคกสาธารณะหนองคลอง
ปัจจุบัน มีอาคารเรียนหลังคาทรงไทย จำนวน 1 หลัง อาคารเรียนชั่วคราว จำนวน 1 หลัง หอประชุม สนามฟุตบอลและสนามบาสเกตบอล FIBA
การจัดการศึกษา.
หลักสูตร.
โรงเรียนกู่ทองพิทยาคม เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวม 8 กลุ่ม คือ
วรรณกรรมไทย

วรรณกรรมหรือวรรณคดี คือ งานเขียนที่แต่งขึ้นทุกชนิด ทั้งประเภทร้อยแก้วและร้อยกรอง โดยมีคุณค่าทาง “วรรณศิลป์” ที่ทำให้งานเขียนนั้นเป็นวรรณกรรม ซึ่งแตกต่างจากงานเขียนประเภทอื่น ๆ วรรณกรรมเป็นความหมายกว้างที่หมายถึง งานเขียนทุกประเภท เมื่อมีการประเมินค่าจึงมีการแบ่งประเภทเป็นวรรณกรรมและวรรรคดี 
พจนานุกรมฉบับราชบัณฑิตยสถาน พ.ศ. 2554 ให้ความหมายของ วรรณคดี ไว้ว่า “วรรณกรรมที่ได้รับการแต่งดี มีคุณค่าเชิงวรรณศิลป์ถึงขนาด” และความหมายของ วรรณกรรม ไว้ว่า “งานหนังสือ งานประพันธ์ทุกชนิดทั้งที่เป็นร้อยแก้วและร้อยกรอง”
ความแตกต่างระหว่างวรรณกรรมและวรรณคดี
วรรณกรรม คือ งานเขียน งานหนังสือ บทประพันธ์ทุกชนิดไม่ว่าจะเป็นร้อยแก้ว ร้อยกรอง เช่น หนังสือ จุลสาร สิ่งพิมพ์ เหล่านี้ล้วนเป็นวรรณกรรมทั้งสิ้น
วรรณคดี คือ วรรณกรรมที่ได้รับการยกย่องว่า มีกลวิธีการแต่งที่ดี มีคุณค่าเชิงวรรณศิลป์ เช่น เสภาเรื่องขุนช้างขุนแผน พระอภัยมณี เป็นต้น
การแบ่งยุควรรณกรรม
วรรณคดีไทยมีประวัติยาวนานนับได้ตั้งแต่ก่อนการตั้งอาณาจักรสุโขทัยนั้น ซึ่งมีอยู่ในรูปแบบแห่งวรรณกรรมมุขปาฐะ (คือวรรณกรรมที่เล่าสืบต่อกันมา) และวรรณกรรมลายลักษณ์ (คือวรรณกรรมที่เขียนไว้เป็นตัวอักษร) ในที่นี้สมควรกล่าวถึงเฉพาะวรรณกรรมลายลักษณ์ ที่นักวรรณคดีไทยยอมรับกันทั่วไปว่าเป็นของไทยแท้ ๆ โดยแบ่งได้เป็น 5 สมัย ดังนี้
วรรณคดีสมัยสุโขทัย.
วรรณคดีสมัยสุโขทัย (พ.ศ. 1781 - 1920) สร้างขึ้นในระหว่างสมัยที่มีกรุงสุโขทัยเป็นเมืองหลวงแห่งแรกของประเทศ ตั้งขึ้นราว พ.ศ. 1781 โดยนับจากปีครองราชย์ของพ่อขุนศรีอินทราทิตย์ ปฐมกษัตริย์แห่งราชวงศ์พระร่วง จนถึง พ.ศ. 1920 อันเป็นปีที่กรุงสุโขทัยเสียอิสรภาพแก่กรุงศรีอยุธยา ในระยะที่คนไทยเริ่มตั้งตัวใหม่นี้ ได้เกิดวรรณกรรมที่มีจุดมุ่งหมายเพื่อสร้างความเป็นเอกลักษณ์ของชาติ ทั้งทางความมั่นคงด้านการเมืองและด้านจิตใจ พระมหากษัตริย์ทรงเป็นผู้นำในทุกด้าน ได้ทรงศึกษาวิชาการทางอักษรศาสตร์ ศาสนา และรัฐศาสตร์ ดังจะเห็นได้จากศิลาจารึกพ่อขุนรามคำแหง และศิลาจาริกหลักอื่น ๆ ซึ่งเล่าเรื่องราวการดำเนินชีวิตและกฎหมายของสังคม อันมีลักษณะเป็นสังคมเกษตร ประชาชนมีชีวิตอยู่ร่วมกันในฐานะเครือญาติ
วรรณคดีสุโขทัยที่สำคัญ ได้แก่ ศิลาจารึกพ่อขุนรามคำแหงมหาราช ศิลาจารึกวัดศรีชุม ศิลาจารึกวัดป่ามะม่วง สุภาษิตพระร่วง ไตรภูมิกถา ตำรับท้าวศรีจุฬาลักษณ์ เป็นต้น
ศิลาจารึกพ่อขุนรามคำแหง ถือว่า เป็นวรรณกรรมชิ้นแรกของประเทศไทยที่ตกมาถึงมือคนไทยในสมัยปัจจุบัน เป็นศิลาจารึกที่เขียนด้วยอักษรไทยพ่อขุนราม เขียนเป็นภาษาไทย คงแต่งขึ้นระหว่าง พ.ศ. 1826 - 1917 มีเนื้อความกล่าวถึงชีวประวัติของพระเจ้ารามคำแหงมหาราช ชีวิตคนไทย กฎหมาย ศาสนา และความมั่นคงทางเศรษฐกิจและการเมือง
ไตรภูมิพระร่วง เป็นวรรณคดีที่ดีที่สุดในประวัติวรรณคดีไทยยุคสุโขทัย แต่งเมื่อ พ.ศ. 1888 โดยพญาลิไทย กษัตริย์องค์ที่ 5 แห่งกรุงสุโขทัย เป็นวรรณกรรมปรัชญา แห่งศาสนาพุทธ ซึ่งเขียนขึ้นจากการศึกษาค้นคว้าอย่างละเอียดลึกซึ้ง โดยอาศัยเอกสารอ้างอิงเป็นจำนวนมากในการนิพนธ์ขึ้น (เป็นคัมภีร์ต่าง ๆ ไม่ต่ำกว่า 30 คัมภีร์) นับเป็นวิทยานิพนธ์ชิ้นแรกของไทย เขียนเป็นความเรียงด้วยถ้อยคำภาษาที่ประณีตงดงามด้วยลีลาการพรรณนาและเปรียบเทียบและการใช้ภาพพจน์ มีเนื้อความกล่าวถึง จักรวาลวิทยา ปรัชญา จริยศาสตร์ ชีววิทยา และความคิดความเชื่อทางพุทธศาสนา ซึ่งแสดงให้เห็นแจ้งถึงวิถีชีวิตของคนไทยในยุคสมัยที่แรกเริ่มก่อตั้งราชอาณาจักรในดินแดนที่เป็นประเทศไทยในปัจจุบัน และวิถีชีวิตดังกล่าวได้เป็นรากฐานสืบทอดลักษณะไทยต่อมาจนถึงปัจจุบัน
ดราฌา มิฮาอิลอวิช

ดราก็อลยุบ "ดราฌา" มิฮาอิลอวิช (27 เมษายน ค.ศ. 1893 – 17 กรกฎาคม ค.ศ. 1946) เป็นนายพลชาวเซิร์บแห่งยูโกสลาเวียในช่วงสงครามโลกครั้งที่สอง เขาเป็นผู้จงรักภักดีต่อราชวงศ์อย่างเด็ดเดี่ยว เขาได้ล่าถอยกองกำลังไปยังภูเขาที่อยู่ใกล้กับกรุงเบลเกรด เมื่อเยอรมันได้เข้ารุกรานยูโกสลาเวียในเดือนเมษายน ค.ศ. 1941 และได้จัดตั้งกลุ่มกองโจรที่รู้จักกันในนาม"กลุ่มแยกตัวของเชทนิกส์แห่งกองทัพยูโกสลาเวีย" 
องค์กรนี้ได้เป็นที่รู้จักกันทั่วไปในนามว่า เชทนิกส์ แม้ว่าชื่อขององค์กรจะถูกเปลี่ยนในเวลาต่อมาเป็นกองทัพยูโกสลาเวียในปิตุภูมิ(JVUO, ЈВУО) ก่อตั้งขึ้นเป็นขบวนการต่อต้านยูโกสลาเวียกลุ่มแรก ที่เป็นฝ่ายจงรักภักดีต่อกษัตริย์และชาตินิยม เป็นฝ่ายปรปักษ์กับอีกฝ่าย กลุ่มพลพรรคของยอซีป บรอซ ตีโตที่เป็นฝ่ายคอมมิวนิสต์ ในช่วงแรก, ทั้งสองกลุ่มต่างได้ปฏิบัติการในแบบคู่ขนาน แต่เมื่อถึงปลายปี ค.ศ. 1941 ได้เริ่มต้นในการต่อสู้กับอีกฝ่ายในความพยายามที่จะเข้าควบคุมยูโกสลาเวียในช่วงหลังสงคราม กลุ่มเชทนิกส์ส่วนมากต่างให้ความร่วมมือหรือจัดตั้งความตกลงชั่วคราว (modus vivendi) กับฝ่ายอักษะ การให้ความร่วมมือของมิฮาอิลอวิชเองกับ Milan Nedić และ Dimitrije Ljotić ที่สงครามได้ยุติลง ภายหลังสงคราม, มิฮาอิลอวิชถูกจับกุมโดยฝ่ายคอมมิวนิสต์ เขาถูกนำตัวขึ้นศาลและถูกตัดสินว่ามีความผิดในข้อหากบฏต่อแผ่นดินและอาชญากรรมสงครามโดยเจ้าหน้าที่คอมมิวนิสต์แห่งสหพันธ์สาธารณรัฐสังคมนิยมยูโกสลาเวีย และต้องโทษประหารชีวิตด้วยการยิงเป้าแบบชุดทีมในเบลเกรด ลักษณะและขอบเขตของความรับผิดชอบของเขาจากการให้ความร่วมมือและการสังหารหมู่ต่อเผ่าพันธุ์ยังคงเป็นที่ถกเถียงกัน เมื่อวันที่ 14 พฤษภาคม ค.ศ. 2015 มิฮาอิลอวิชได้รับการกู้ชื่อเสียงภายหลังจากการพิจารณาคดีใหม่โดยศาลสูงสุดแห่งความยุติธรรม (Supreme Court of Cassation) ศาลอุทธรณ์สูงสุดในเซอร์เบีย
เชิงอรรถ.
ศรัทธาไม่เงียบ

ศรัทธาไม่เงียบ เป็นภาพยนตร์ดราม่าประวัติศาสตร์ย้อนยุคที่ออกฉายเมื่อปี 2016 ซึ่งกำกับโดยมาร์ติน สกอร์เซซี และเขียนบทร่วมกันโดย เจย์ ค็อกส์และสกอร์เซซี ดัดแปลงจากนวนิยายปี 1966 เรื่อง "Silence" เขียนโดย ชูซากุ เอ็นโด มีฉากเป็นเมืองนางาซากิ ประเทศญี่ปุ่น ถ่ายทำในไต้หวันและไทเป นำแสดงโดย แอนดรูว์ การ์ฟิลด์, อดัม ไดรฟ์เวอร์, เลียม นีสัน, ทาดาโนบุ อาซาโนะ และเคียรัน ไฮนส์ เล่าเรื่องของบาทหลวงคณะเยสุอิตสองคนที่เดินทางจากประเทศโปรตุเกสไปยังประเทศญี่ปุ่นยุคเอโดะ เพื่อตามหาบาทหลวง Cristóvão Ferreira ผู้เป็นอาจารย์ที่หายสาบสูญไป และเพื่อเผยแผ่ศาสนาคริสต์นิกายโรมันคาทอลิก ช่วงเวลานั้นเป็นช่วงหลังจากกบฎชิมาบาระ (1637-1638) ที่มีต่อรัฐบาลโชกุนโทกูงาวะ ทำให้มีการห้ามประชาชนชาวญี่ปุ่นนับถือศาสนาคริสต์ ทำให้ประชาชนเหล่านี้ต้องหลบซ่อนตัวจากเจ้าหน้าที่ทางการ
สกอร์เซซี พัฒนาโครงการสร้างภาพยนตร์เรื่องนี้มากว่า 25 ปี ถือเป็นความใฝ่ฝันส่วนตัวของเขา ซึ่งในที่สุดก็ได้ออกฉายครั้งแรกในโรมเมื่อ 29 พฤศจิกายน 2016 และออกฉายทั่วประเทศสหรัฐอเมริกาเมื่อ 23 ธันวาคม 2016 สถาบันภาพยนตร์อเมริกาได้เลือก"ศรัทธาไม่เงียบ"ให้เป็นภาพยนตร์แห่งปีเรื่องหนึ่ง นอกจากนี้ยังได้รับการเสนอชื่อเข้าชิงรางวัลออสการ์สาขาถ่ายภาพยอดเยี่ยมในงานประกาศรางวัลออสการ์ครั้งที่ 89 อีกด้วย
ภาพยนตร์เรื่องนี้เป็นภาพยนตร์ลำดับที่สามของ สกอร์เซซี ที่เล่าเรื่องของคนในศาสนาที่ต้องต่อสู้กับการท้าทายต่อศรัทธา ต่อจาก "เดอะลาสเทมป์เทชันออฟไครสต์" และ "คุนดุน"
อาณานิคมไนจีเรีย

อาณานิคมและรัฐในอารักขาไนจีเรีย เป็นส่วนหนึ่งของจักรวรรดิบริติชในแอฟริกาตะวันตก ตั้งแต่กลางศตวรรษที่ 19จนถึงปี ค.ศ. 1960 
เริ่มแรกนั้นได้ตราพระราชบัญญัติว่าด้วยการค้าทาส ค.ศ. 1807 เพื่อควบคุมดูแลการค้าทาส ซึ่งเป็นจุดเริ่มต้นในการจัดระเบียบการปกครอง ต่อมาในปี ค.ศ. 1861 ได้มีข้อตกลงสนธิสัญญาเลกอสเพื่อผนวกดินแดนอาณานิคมเลกอส และในปี ค.ศ. 1884 ก่อตั้งแม่น้ำออยล์ในอารักขา บริเตนได้มีอิทธิพลในดินแดนไนเจอร์มากขึ้นตลอดศตวรรษที่ 19 ซึ่งในช่วงเวลาดังกล่าวบริเตนยังไม่ได้เข้ามาปกครองดินแดนอย่างชัดเจนจนถึงปี ค.ศ. 1885 โดยชาติอาณานิคมในยุโรปยอมรับบริเตนในการปกครองพื้นที่จาก การประชุมเบอร์ลิน ในปี ค.ศ. 1885 
ตั้งแต่ปี ค.ศ. 1886 ถึง ค.ศ. 1899 บริษัทรอยัลไนเจอร์เป็นผู้มีอำนาจเต็มในการปกครองดินแดนส่วนใหญ่ ภายใต้การดูแลของจอร์จ โกลด์ดี ค.ศ. 1900 ไนจีเรียเหนือในอารักขา และ ไนจีเรียใต้ในอารักขาได้ยกสถานะเป็นอาณานิคมในพระองค์ โดยมี เฟร์เดอริก ลูการ์ด เป็นผู้ว่าราชการอาณานิคม โดยรวมดินแดนในอารักขาเป็น อาณานิคมและรัฐในอารักขาไนจีเรีย แบ่งการปกครองเป็น 3 แคว้นใหญ่ หลังจากสงครามโลกครั้งที่ 2 ได้มีการจัดเลือกตั้งเป็นการทั่วไปเพื่อเพิ่มตัวแทนและรัฐบาลที่มาจากการเลือกตั้งโดยชาวไนจีเรีย ภายหลังจากที่สิ้นสุดการปกครองของสหราชอาณาจักร ในปี ค.ศ. 1960 ไนจีเรียได้รับเอกราชและกลายเป็น สหพันธรัฐไนจีเรีย
ยูกันดา (ราชอาณาจักรเครือจักรภพ)

ราชอาณาจักรเครือจักรภพแห่งยูกันดา  หรือ "ยูกันดา" คืออดีตรัฐที่ดำรงสถานะก่อนหน้าสาธารณรัฐยูกันดา, ระหว่าง ค.ศ. 1962 ถึง ค.ศ. 1963. ภายหลังจากที่สิ้นสุดการปกครองของสหราชอาณาจักรในปี ค.ศ. 1962, the พระราชบัญญัติว่าด้วยการประกาศอิสรภาพยูกันดา ค.ศ. 1963 ส่งผลให้ยูกันดาในอารักขาที่มีสถานะเป็นอาณาจักรในเครือจักรภพ ปกครองภายใต้ระบอบราชาธิปไตยภายใต้รัฐธรรมนูญ โดยมีพระมหากษัตริย์ (สมเด็จพระราชินีนาถเอลิซาเบธที่ 2 แห่งสหราชอาณาจักร พระประมุข เป็นไปตาม พระราชบัญญัติว่าด้วยการสืบราชสันตติวงศ์ ค.ศ. 1701. 
ตำแหน่งพระนามสมเด็จพระราชินีแห่งยูกันดา นั้นแยกออกจากพระประมุขในประเทศอื่น ๆ ของเครือจักรภพ. พระนามสมเด็จพระราชินีนาถในฐานะ'พระราชินีแห่งยูกันดา': "Her Majesty Elizabeth the Second, by the Grace of God, Queen of Uganda and of Her other Realms and Territories, Head of the Commonwealth". โดยมี ข้าหลวงต่างพระองค์. เป็นผู้สำเร็จราชการแทน:
มิลตัน โอโบเต ดำรงตำแหน่งนายกรัฐมนตรี (และ หัวหน้ารัฐบาล).
ค.ศ. 1963 ได้มีการประกาศใช้รัฐธรรมนูญ. ส่งผลให้ไนจีเรียเปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐในเครือจักรภพ. ถึงแม้รัฐยูกันดาจะมิได้เป็นสาธารณรัฐ และ มีอาณาจักรชนพื้นเมืองเป็นของตนเอง (เรียกว่า บูกันดา). ส่งผลให้ "Kabaka" (พระมหากษัตริย์) แห่งยูกันดา, เอ็ดเวิร์ด มูเทสซ่า ขึ้นดำรงตำแหน่งเป็นประธานาธิบดียูกันดาคนแรก. รูปแบบของ "รัฐ" ระหว่างการเปลี่ยนผ่านราชอาณาจักรเครือจักรภพ แต่มิได้เป็นสาธารณรัฐ เรียกกันว่า "สหพันธ์อาณาจักรชนพื้นเมือง". ยูกันดาไม่ได้มีสถานะเป็นสาธารณรัฐ "โดยนิตินัย" จนถึง ค.ศ. 1966 ภายหลังเกิดความขัดแย้งทางการเมืองกับ มิลตัน โอโบเต.
อเมเนโมเพต (พระราชโอรสในอเมนโฮเทปที่สอง)

อเมเนโมเพต เป็นเจ้าชายแห่งอียิปต์โบราณในช่วงราชวงศ์ที่สิบแปด อาจจะเป็นพระราชโอรสของฟาโรห์อเมนโฮเทปที่สอง
พระองค์เป็นที่รู้จักจากที่เรียกว่า ภาพสลัก C ที่พบในวิหารสฟิงซ์ของฟาโรห์อเมนโฮเทปที่สอง พระองค์ถูกระบุว่าเป็นพระราชบุตรของฟาโรห์ตามภาพสลัก เป็นไปได้ว่าเขาเป็นเจ้าชายอเมเนโมเพต ที่ปรากฎบนสลักของหมอหลวงนามว่าเซเนทรูอิอู
ไออาเรต

ไออาเรต เป็นพระราชินีในช่วงราชวงศ์ที่สิบแปดแห่งอาณาจักรอียิปต์โบราณ
ครอบครัว.
พระนางไออาเรต เป็นพระราชธิดาของฟาโรห์อเมนโฮเทปที่สอง และเป็นพระมเหสีของฟาโรห์ทุตโมสที่สี่ พระนามของพระองค์มักเขียนด้วยตัวอักษรรูปงูเห่าตัวเดียวซึ่งอ่านได้หลายอย่าง
ตอนนี้ยังไม่ทราบถึงจำนวนของพระราชบุตรของพระนางไออาเรต
พระประวัติ.
ไออาเรต เป็นพระมเหสีรองของฟาโรห์ทุตโมสที่สี่ พระราชินีเนเฟอร์ทาริปรากฏในภาพสลัก ภรรยาคนที่สองของฟาโรห์ทุตโมสที่สี่ โดยพระนางมัทเอมวีอา เป็นมารดาของฟาโรห์
ตอนนี้ยังไม่ทราบว่าพระนางไออาเรตสิ้นพระชนม์เมื่อไหร่หรือที่ฝังพระศพของพระองค์อยู่ที่ไหน
อาโมส (พระราชโอรสในอเมนโฮเทปที่สอง)

อาโมส (อักษรโรมัน: Ahmose, พระนามมีความหมายว่า "ลูกของดวงจันทร์") เป็นเจ้าชายอียิปต์โบราณและนักบวชชั้นสูงในวิหารเทพเรในสมัยราชวงศ์ที่สิบแปดแห่งอียิปต์
พระประวัติ.
อาโมสน่าจะเป็นพระราชโอรสของฟาโรห์อเมนโฮเทปที่สอง เขาดำรงตำแหน่งเป็นนักบวชชั้นสูงในวิหารเทพเรในเมืองเฮลิโฮโปลิส ในรัชสมัยของพระเชษฐาของพระองค์คือฟาโรห์ทุตโมสที่สี่ ภาพสลักของพระองค์ซึ่งแต่เดิมยืนอยู่ในเมืองเฮลิโอโปลิส ซึ่งอยู่ในกรุงไคโร พยางค์แรกของพระนามของพระองค์สะกดเป็นดวงจันทร์เสี้ยว
รติยาภรณ์ ชูแก้ว

รติยาภรณ์ ชูแก้ว เป็นมิสอินเตอร์เนชันแนลไทยแลนด์ 2017
ประวัติ.
ลูกปัด รติยาภรณ์ ชูแก้ว เป็นมิสอินเตอร์เนชันแนลไทยแลนด์ 2017 ศึกษาที่คณะวิทยาการจัดการ มหาวิทยาลัยสงขลานครินทร์ สาขาการตลาด วิทยาเขตหาดใหญ่ จ.สงขลา
การประกวด.
มิสแกรนด์พัทลุง 2017.
ลูกปัด รติยาภรณ์ ชูแก้วได้เข้าร่วมประกวดมิสแกรนด์พัทลุง 2017 และชนะเลิศการประกวดครั้งนี้ นับว่าลูกปัด รติยาภรณ์ ชูแก้วเป็นมิสแกรนด์พัทลุงคนสองของประเทศไทย โดยลูกปัด รติยาภรณ์ ชูแก้วจะเป็นตัวแทนจังหวัดพัทลุง ในการประกวดมิสแกรนด์ไทยแลนด์ 2017 ต่อมาในวันที่ 16 พฤศจิกายน 2560 กองประกวดมิสแกรนด์ไทยแลนด์ ได้มีประกาศคำสั่งปลดจากตำแหน่ง มิสแกรนด์พัทลุง 2017 เนื่องจากละเมิดสัญญา
มิสแกรนด์ไทยแลนด์ 2017.
ลูกปัด รติยาภรณ์ ชูแก้ว ได้เป็นตัวแทนจังหวัดพัทลุงเข้าร่วมการประกวดมิสแกรนด์ไทยแลนด์ 2017 โดยลูกปัด รติยาภรณ์ ชูแก้วก็สามารถเข้ารอบ 12 คนสุดท้ายได้ โดยผู้ชนะในปีนั้นคือ ปาเมล่า ปาสิเนตตี้ จากจังหวัดกระบี่, หลังจากนั้นเธอถูกกองประกวดปลดออกจากตำแหน่ง เนื่องจากเธอได้เข้าร่วมการแข่งขันมิสอินเตอร์เนชั่นแนลที่ประเทศญี่ปุ่น
มิสอินเตอร์เนชันแนลไทยแลนด์ 2017.
ลูกปัด รติยาภรณ์ ชูแก้ว ได้รับการแต่งตั้งให้เป็นมิสอินเตอร์เนชันแนลไทยแลนด์ 2017 โดย ERM Thailand คุณปวีณา บำรุงรส ซึ่งได้รับความไว้วางใจให้ทำการคัดเลือกตัวแทนประเทศไทย เข้าร่วมการประกวด มิสอินเตอร์เนชั่นแนล 2017 ณ กรุงโตเกียว ประเทศญี่ปุ่น ระหว่างวันที่ 25 ต.ค.-14 พ.ย.60
นางงามนานาชาติ 2017.
ลูกปัด รติยาภรณ์ ชูแก้ว เป็นตัวแทนประเทศไทยในการประกวดนางงามนานาชาติ 2017 ที่ประเทศญี่ปุ่น ซึ่งจะจัดประกวดรอบสุดท้ายในวันที่ 14 พฤศจิกายน 2560 แต่ในระหว่างการแข่งขันเธอได้ป่วยเป็นโรคอีสุกอีใส ทำให้ต้องหยุดพักรักษาอาการ และงดร่วมกิจกรรมกับกองประกวดจนกว่าอาการจะหายเป็นปกติโดยลูกปัดก็สามารถเข้ารอบ 15 คนสุดท้ายได้ ซึ่งนับว่าสาวไทยสามารถเข้ารอบมิสอินเตอร์เนชันแนลได้ 5 ปีติดกัน โดยที่ผู้ชนะในปีนั้นคือ เควิน ลีเลียนา สาวงามจากอินโดนีเซีย
ริกุ อิมโมเนน

ริกุ อิมโมเนน  เป็นอดีตนักมวยไทยระดับอาชีพชาวฟินแลนด์ ซึ่งภายหลังได้เป็นผู้ฝึกสอนมวยไทย เขาเป็นแชมป์โลกมวยไทยทั้งสมัครเล่นและอาชีพ นอกจากนี้ เขาทำการฝึกสอนแก่เหล่านักสู้ที่ค่ายมวยไทยตุรกุ นักเรียนส่วนใหญ่ที่รู้จักกันดีคือโทปิ เฮลิน และดาเนียล ฟอร์สเบิร์ก รวมถึงนักสู้ยูเอฟซีอย่างมักวัน อาเมียร์คานี และตีมู ปักกาแลน
ศิลปะการต่อสู้.
อิมโมเนนฝึกมวยปล้ำเป็นเวลา 6 เดือนขณะเป็นเด็กอายุประมาณ 12 ขวบ แต่ก็ไปเล่นวอลเลย์บอลแทนมวยปล้ำ จากนั้น เขาเริ่มมวยไทยตอนอายุ 18 ปีและหยุดการต่อสู้เมื่ออายุ 25 ปี โดยเริ่มทำการฝึกสอนตั้งแต่นั้น อย่างไรก็ตาม เขาหวนกลับมาในช่วงเวลาสั้น ๆ เมื่ออายุ 40 ปี เพื่อต่อสู้กับนักร้องอย่างดาเนียล แลนดา
งานเขียน.
ริกุ อิมโมเนน ได้เผยแพร่หนังสือสองเล่มในภาษาฟินแลนด์ โดยเป็นเรื่องตลกขนาดสั้นอย่าง "การผจญภัยของมนุษย์ฮาร์เลย์-เดวิดสัน" ที่เว็บไซต์ moottoripyora.org ในฟอรัมรถมอเตอร์ไซค์ซึ่งกลายเป็นผลงานไวรอล และอิมโมเนนตัดสินใจเผยแพร่หนังสือเล่มแรกของเขาในชื่อ "HD-miehen seikkailut" เมื่อปี ค.ศ. 2008 ที่มียอดจำหน่าย 10,000 เล่ม และหนังสือเล่มที่สองในชื่อ "HD-mies ja löydetyn respektin menetys" เมื่อปี ค.ศ. 2009 โดยมียอดจำหน่าย 5,000 เล่ม นอกจากนี้ หนังสือเล่มแรกได้รับการแปลเป็นภาษาเอสโตเนีย รวมทั้งอิมโมเนนยังได้เขียนบทความสำหรับนิตยสาร"ไฟเตอร์แมกกาซีน" และ"ไฟต์สปอร์ต"
รายการที่ชนะ.
ระดับอาชีพ
สมัครเล่น
รางวัลที่ได้รับ
พระนลคําหลวง

พระนลคําหลวง เป็นพระราชนิพนธ์แปลในพระบาทสมเด็จพระมงกุฏเกล้าเจ้าอยู่หัว รัชกาลที่ 6 พระนลเป็นนิทานแทรกอยู่ในมหาภารตะ ซึ่งรจนาโดยฤาษีกฤษณไทวปายน หรือ ฤาษีวยาส มีชื่อเรื่องว่า "นโลปาขยานัม" ซึ่งเซอร์โมเนียร์ โมเนียร์ วิลเลียมส์ แปลความจากต้นฉบับโศลกภาษาสันสกฤตเป็นภาษาอังกฤษ ซึ่งพระบาทสมเด็จพระมงกุฎเกล้าเจ้าอยู่หัวทรงใช้ฉบับภาษาอังกฤษของเซอร์โมเนียร์ โมเนียร์ วิลเลียมส์นี้ พระราชนิพนธ์เป็นวรรณกรรมคำหลวง ประกอบด้วยคำประพันธ์หลายชนิด ได้แก่ โคลง ฉันท์ กาพย์ กลอน และร่าย พระมงกุฎเกล้าเจ้าอยู่หัวทรงเริ่มพระราชนิพนธ์เรื่องพระนลคำหลวงเมื่อวันพฤหัสบดีที่ 18 กันยายน พ.ศ. 2456 เสร็จลงเมื่อวันเสาร์ที่ 9 พฤษภาคม พ.ศ. 2457 ทรงตรวจสอบแก้ไขและพิมพ์เผยแพร่ครั้งแรกเมื่อ พ.ศ. 2459 พระนลคำหลวงเป็นวรรณคดีที่ได้รับการยกย่องจากวรรณคดีสโมสรว่าเป็นหนังสือแต่งดีประเภทกวีนิพนธ์
เตนอชตีตลัน

เตนอชตีตลัน  เดิมเรียกว่า เม็กซิโก-เตนอชตีตลัน  เป็นนครรัฐเม็กซิกา ซึ่งตั้งอยู่บนเกาะที่ทะเลสาบเตซโกโกในหุบเขาเม็กซิโก สถาปนาเมื่อวันที่ 20 มิถุนายน ค.ศ. 1325 และเป็นเมืองหลวงของจักรวรรดิแอซเท็กที่เจริญรุ่งเรืองสูงสุดในช่วงคริสต์ศตวรรษที่ 15 จนกระทั่งถูกยึดครองโดยชาวสเปนในปี ค.ศ. 1521
เตนอชตีตลันเป็นเมืองที่ใหญ่ที่สุดในทวีปอเมริกาและเป็นหนึ่งในเมืองที่ใหญ่ที่สุดในโลก มีพื้นที่ครอบคลุม 8–13,5 ตารางกิโลเมตร มีประชากรราว 300 000–500 000 คน ใหญ่กว่าเมืองในยุโรปบางเมืองในยุคนั้นถึง 4–5 เท่า อีกทั้งยังเป็นศูนย์กลางการปกครองของนิวสเปน ในปัจจุบันซากปรักหักพังเกือบทั้งหมดของเตนอชตีตลันอยู่ในศูนย์ประวัติศาสตร์เม็กซิโกซิตี
พลจัตวา

พลจัตวา  หรือ brigadier ในระบบอังกฤษ เป็นชั้นยศระหว่างพันเอกกับพลตรี โดยเป็นตำแหน่งผู้บังคับหน่วยระดับกองพลน้อย (brigade) ซึ่งเป็นหน่วยขึ้นตรงของกองพล มีหน่วยรองเป็น กองพัน เช่นเดียวกับ กรม แต่มีขนาดใหญ่กว่ากรม เพราะมีหน่วยสนับสนุนการรบและหน่วยสนับสนุนการช่วยรบในอัตรา พลจัตวาถูกใช้เป็นยศในกองทัพบก, กองทัพเรือ, กองทัพอากาศ และตำรวจ ซึ่งปัจจุบันไม่มีการใช้ยศพลจัตวาแล้วในประเทศไทย
ตัจญ์วีด

ตัจญ์วีด ตามความหมายในพจนานุกรม หมายถึง ความสมบูรณ์ การชื่นชม การทำดี แต่ความหมายตามวิชาการ หมายถึง หลักการและกฎเกณฑ์ที่ช่วยในการอ่านอัลกุรอานให้ดียิ่งขึ้น  ตัจญ์วีด จะนำเสนอเกี่ยวกับวิธีการออกเสียงอักขระอย่างถูกต้องจากตำแหน่งฐานของการเปล่งเสียง คุณสมบัติของเสียงแต่ละอักขระหรือเมื่อมันผสมกับพญชยัญชนะอื่น อีกกฎเกณฑ์หนึ่งที่สำคัญ คือ การหยุดอ่านและการอ่านเชื่อมต่อประโยคของอัลกุรอานตามสัญลักษณ์และความหมายของโองการ
อัลกุรอานจะถูกอ่านตามหลักการอ่านทั้งเจ็ดอันเป็นที่รู้จักกัน แต่การอ่านของท่าน ฮัฟศ์ ที่รายงานจากท่านอาซิม เป็นการอ่านที่น่าเชื่อถือและถูกรู้จักกันในโลกอิสลาม  สามารถแบ่งตัจญ์ออกเป็นสองภาค คือ ภาคทฤษฎีและภาคปฏิบัติ ตัจญ์วีดภาคทฤษฎี หมายรวมถึงประมวลหลักการอ่านและกฎเกณฑ์ต่างๆ ซึ่งบรรดานักวิชาการมุสลิมได้วางกฎเกณฑ์ไว้เพื่อจะได้อ่านออกเสียงตัวพยัญชนะและคำของอัลกุรอานได้อย่างถูกต้อง เช่น เรื่องตำแหน่งฐานของการเปล่งแต่ละอักขระ คุณสมบัติของพยัญชนะต่างๆ  พยัญชนะที่ออกเสียงบาง พยัญชนะที่ออกเสียงหนา การควบพยัญชนะ (อิดฆอม)  พยัญชนะที่ออกเสียงลากยาว พยัญชนะที่ออกเสียงสั้น และเนื้อหาอื่นๆในลักษณะนี้ ส่วนตัจญ์วีดภาคปฏิบัติ หมายถึง เทคนิคและศิลปะในการอ่านอัลกุรอานบนพื้นฐานการออกเสียงพยัญชนะที่ถูกต้อง ด้วยสำเนียงอาหรับที่ชัดเจน ในภาคนี้ขึ้นอยู่กับการฝึกซ้อม ตัจญ์วีด เป็นศิลปะอย่างหนึ่งที่นักอ่าน (กอรี) ต้องฝึกฝนจนชำนาญ 
เครื่องหมายและรูปแบบต่างๆของตัจญ์ในกุรอาน
เครื่องหมายและรูปแบบต่างๆ มีรายละเอียดดังนี้:
1. สระ (ฟัตหะฮ์ ฎอมมะฮ์ กัสเราะฮ์ รอฟอ์ นัศบ์ ญัร อะลิฟมัดดี ยามัดดี วาวมัดดี สุกูน)
2. เครื่องหมายการเว้นวรรค (م หมายถึงจำเป็นต้องหยุด قلی หมายถึงเว้นวรรคดีกว่า صلی หมายถึงอ่านต่อดีกว่า جหมายถึงอนุญาตให้เว้นวรรค
3. เครื่องหมายของหลักการอ่าน (มัด ชัดดะฮ์ วัศล์ อิชบาอ์ อิมาละฮ์ ฆุนนะฮ์ สักต์ อิดฆอม อิซฮาร อิคฟา อิกล๊าบ พยัญชนะที่ไม่อ่านออกเสียง) เครื่องหมายที่ใช้กันในอดีต ได้แก่
กอฟฟะฮ์ ط หมายถึงเว้นวรรคอย่างสมบูรณ์ ک หมายถึง เพียงพอ ز -ص-ق- وجه หมายถึง (ดี) صل หมายถึง (ไม่ดี) صب หมายถึงอ่านเชื่อมกับประโยคหลัง صق หมายถึงอ่านเชื่อมกับประโยคก่อนหน้า
วิลเฮล์ม โยฮันน์เซิน

วิลเฮล์ม ลุดวิจ โยฮันน์เซิน (3 กุมภาพันธ์ ค.ศ. 1857 – 11 พฤศจิกายน ค.ศ. 1927) เป็นนักพฤกษศาสตร์และนักพันธุศาสตร์ชาวเดนมาร์ก
วิลเฮล์ม โยฮันน์เซินเกิดที่กรุงโคเปนเฮเกนในปี ค.ศ. 1857 เป็นบุตรของอันนา มาร์เกรท เอ็บบ์เซนและออตโต ยูเลียส โยฮันน์เซิน ในวัยเด็ก โยฮันน์เซินทำงานที่ร้านขายยาก่อนจะสอบผ่านเป็นเภสัชกร ในปี ค.ศ. 1881 เขาทำงานเป็นผู้ช่วยที่ภาควิชาเคมีของห้องปฏิบัติการคาลส์เบิร์ก ต่อมาในปี ค.ศ. 1892 โยฮันน์เซินเป็นอาจารย์ที่ราชวิทยาลัยสัตวแพทยศาสตร์และเกษตรศาสตร์ในกรุงโคเปนเฮเกน ภายหลังเขาดำรงตำแหน่งศาสตราจารย์ด้านพฤกษศาสตร์และสรีรวิทยาพืชของที่นั่น
ในปี ค.ศ. 1903 โยฮันน์เซินทำการทดลองที่เรียกว่า pure line experiment และนิยามคำว่าจีโนไทป์และฟีโนไทป์ เพื่ออธิบายลักษณะทางพันธุกรรมและลักษณะปรากฏตามลำดับ นอกจากนี้เขายังนิยามคำว่า "ยีน" เพื่ออธิบายหน่วยพันธุกรรม สองปีต่อมา เขาได้รับแต่งตั้งให้ดำรงตำแหน่งศาสตราจารย์ด้านสรีรวิทยาพืชที่มหาวิทยาลัยโคเปนเฮเกนและดำรงตำแหน่งอธิการบดีของมหาวิทยาลัยนี้ในปี ค.ศ. 1917 โยฮันน์เซินเสียชีวิตที่กรุงโคเปนเฮเกนในปี ค.ศ. 1927
เควี 34

<noinclude>
หลุมฝังพระศพ KV34 ในหุบเขากษัตริย์ (ใกล้กับเมืองลักซอร์) เป็นสุสานของฟาโรห์ทุตโมสที่สาม
หนึ่งในสุสานแรกที่ถูกขุดขึ้นในหุบเขามันถูกตัดสูงในหน้าผา ทางเข้าที่ผ่านมาลึกลงไปในห้องโถง นอกเหนือจากห้องโถงใหญ่เป็นห้องฝังพระศพ ซึ่งปิดด้วยห้องเล็ก ๆ สี่ด้าน โลงศพหินซึ่งถูกฝังอยู่ในศพของฟาโรห์ทุตโมสที่สามยังคงอยู่ในห้องฝังพระศพแม้ว่าจะได้รับความเสียหายจากการถูกโจรปล้นหลุมฝังศพ
ของประดับผนังที่มีอยู่ในรูปแบบที่ผิดปกติไม่พบที่อื่น ๆ ในหุบเขากษัตริย์ เป็นที่รู้จักมากที่สุดคือการแกะสลักรูปพระเจ้าของอียิปต์โบราณ ในรูปแบบการเขียนกระดาษปาปิรัส คำอธิษฐานของเทพราก็ปรากฏในห้องฝังพระศพ นอกจากนี้ระหว่างทางขึ้นบันไดไปยังสุสานคุณจะเห็นภาพสลักบนหน้าผาที่สร้างโดยคนงานที่สร้างสุสาน หลุมฝังพระศพถูกปล้นในสมัยโบราณ มันถูกค้นพบและขุดขึ้นครั้งแรกในปี ค.ศ.1898 โดย Victor Loret
ไอฟลิกซ์

ไอฟลิกซ์  เป็นบริการวีดิทัศน์ตามคำขอแบบฟรีและสมัครสมาชิกบริการหนึ่ง มีสำนักงานใหญ่ของเอเชียอยู่ที่กรุงกัวลาลัมเปอร์ ประเทศมาเลเซีย เป็นแพลตฟอร์มของรายการโทรทัศน์และภาพยนตร์ทั้งตะวันตกและเอเชีย เป็นหุ้นส่วนกับสตูดิโอกว่า 150 ราย มีเนื้อหาจากหลายบริษัท เช่น Metro-Goldwyn-Mayer, Disney, Warner Bros, Paramount, NBC Universal, Fox, CBS, BBC, Sony Pictures และ Discovery.
ตับอ่อนเธอนั้น ขอฉันเถอะนะ

ตับอ่อนเธอนั้น ขอฉันเถอะนะ  คือ ภาพยนตร์ญี่ปุ่นแนวโรแมนติกดรามา ออกฉายในปี พ.ศ. 2560 ดัดแปลงจากไลท์โนเวลชื่อ I Want to Eat Your Pancreas ของโยะรุ ซุมิโนะ (ตีพิมพ์เมื่อปี พ.ศ. 2558) กำกับโดย โช สึกิกะวะ นำแสดงโดย มินะมิ ฮะมะเบะ ทะกุมิ คิตะมุระ เคโกะ คิตะงะวะ และชุง โอะงุริ เล่าเรื่องความสัมพันธ์ระหว่างเด็กสาวที่กำลังจะเสียชีวิตด้วยโรคเกี่ยวกับตับอ่อน กับเด็กหนุ่มร่วมห้องเรียนที่เธอตัดสินใจผูกสัมพันธ์และใช้ชีวิตร่วมกันในช่วงเวลาที่เหลือ
รายชื่อบุคคลในยุคสามก๊ก (ค)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ค รายชื่อนี้แสดงชื่อตาม"สามก๊ก ฉบับเจ้าพระยาพระคลัง (หน)" ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
เซียร์เกย์ ซายาชนิคอฟ

เซียร์เกย์ อีวาโนวิช ซายาชนิคอฟ  เป็นทั้งประธานมวยไทยลีกรัสเซีย, นักเขียนด้านศิลปะการต่อสู้, ผู้ประกาศข่าวทางโทรทัศน์, โปรโมเตอร์ รวมถึงหนึ่งในผู้ก่อตั้งมวยไทยในประเทศรัสเซีย เขาเป็นผู้เขียนหนังสือเล่มแรกเกี่ยวกับคาราเต้ในสหภาพโซเวียต (เทคนิคคาราเต้ ณ ปี ค.ศ. 1990), ผู้ร่วมเขียนหนังสือเล่มแรกเกี่ยวกับการต่อสู้ด้วยมือเปล่าของรัสเซียในประเทศรัสเซีย (การต่อสู้ป้องกันตัวด้วยมือเปล่าสไตล์รัสเซีย ณ ปี ค.ศ. 1991) และผู้ร่วมเขียนหนังสือเล่มแรกเกี่ยวกับมวยไทยในประเทศรัสเซีย (มวยไทย ณ ปี ค.ศ. 1992)
ยูฟ่ายูธลีก ฤดูกาล 2017–18

ยูฟ่ายูธลีก ฤดูกาล 2017–18 เป็นฤดูกาลที่ 5 ของ ยูฟ่ายูธลีก, เป็นการแข่งขันฟุตบอลสโมสรระดับเยาวชนภายในทวีปยุโรปที่จัดขึ้นโดย ยูฟ่า
เรดบูลล์ซัลซ์บวร์ก คือทีมแชมป์เก่าเมื่อฤดูกาลที่ผ่านมา
ทีม.
ทั้งหมด 64 ทีมที่มาจาก 43 ใน 55 ชาติสมาชิก ยูฟ่า เข้าร่วมในทัวร์นาเมนต์, กับแอลเบเนีย, ลัตเวีย และ ลักเซมเบิร์ก กำลังได้เข้าร่วมสำหรับครั้งแรก. พวกเขาได้แบ่งออกเป็นสองส่วน:
เส้นทางยูฟ่าแชมเปียนส์ลีก.
แมตช์การแข่งขันมีวันที่ 12–13 กันยายน, 26–27 กันยายน, 17–18 ตุลาคม, 31 ตุลาคม–1 พฤศจิกายน, 21–22 พฤศจิกายน, และ 5–6 ธันวาคม พ.ศ. 2560 (ค.ศ. 2017)
รอบแพ้คัดออก.
รอบ 16 ทีมสุดท้าย.
แต่ละนัดในรอบ 16 ทีมสุดท้ายจะลงเล่นในวันที่ 20 และ 21 กุมภาพันธ์ พ.ศ. 2561 (ค.ศ. 2018)
รอบ 8 ทีมสุดท้าย.
รอบ 8 ทีมสุดท้ายจะลงเล่นในวันที่ 13 และ 14 มีนาคม พ.ศ. 2561 (ค.ศ. 2018)
รอบรองชนะเลิศ.
รอบรองชนะเลิศจะลงเล่นในวันที่ 20 เมษายน พ.ศ. 2561 (ค.ศ. 2018) ที่ สนามกีฬากอลอฟราย, นียง
รอบชิงชนะเลิศ.
รอบชิงชนะเลิศจะลงเล่นในวันที่ 23 เมษายน พ.ศ. 2561 (ค.ศ. 2018) ที่ สนามกีฬากอลอฟราย, นียง
อันดับดาวซัลโว.
แหล่งที่มา: ยูฟ่า
เดอะม็อกซี่โชว์

เดอะม็อกซี่โชว์ (อีกชื่ออื่นว่า เดอะม็อกซี่ไพเรทโชว์ และ เดอะม็อกซี่แอนด์ฟลีโชว์) เป็นการ์ตูนทีวีแอนิเมชันของประเทศสหรัฐอเมริกา ผลิตโดย เทอร์เนอร์ โปรดักชั่น สำหรับช่องการ์ตูนเน็ตเวิร์ค ออกอากาศครั้งแรกเมื่อวันที่ 5 ธันวาคม พ.ศ. 2536 เดิมเป็น เดอะม็อกซี่ไพเรทโชว์, และประกอบด้วยการ์ตูนคลาสสิกที่แบ่งเป็นภาพเคลื่อนไหว 3 มิติ คั่นระหว่างหน้าเนื้อเรื่อง ม็อกซี่ และ ฟลี ตามลำดับสุนัขและหมัด ฉายทางช่องการ์ตูนเน็ตเวิร์คเมื่อวันที่ 5 ธันวาคม พ.ศ. 2536 จนถึงวันที่ 1 เมษายน พ.ศ. 2543 รวมทั้งการฉายซ้ำ แต่ฉายตอนสุดท้ายเมื่อปี พ.ศ. 2538 ซึ่งเป็นเพียงตอนเดียวสำหรับเดอะม็อกซี่แอนด์ฟลีโชว์, ถือว่าเป็นการ์ตูนเรื่องแรกของการ์ตูนเน็ตเวิร์ค, แต่ Space Ghost Coast to Coast เป็นการ์ตูนเรื่องแรกของการ์ตูนเน็ตเวิร์ค ที่ผลิตเต็มสมบูรณ์แบบ
พลพรรคยูโกสลาเวีย

พลพรรคยูโกสลาเวีย หรือ กองทัพปลดปล่อยแห่งชาติ หรือชื่ออย่างเป็นทางการว่า กองทัพปลดปล่อยแห่งชาติยูโกสลาเวีย เป็นขบวนการนิยมลัทธิคอมมิวนิสต์ในการต่อต้านฝ่ายอักษะ (โดยเฉพาะนาซีเยอรมนี) ในเขตยึดครองยูโกสลาเวียในช่วงสงครามโลกครั้งที่สอง
ขบวนการเป็นขบวนการที่มีประสิทธิภาพมากที่สุดในยุโรปในการต่อต้านฝ่ายอักษะของขบวนการต่อต้านช่วงสงครามโลกครั้งที่สอง มักจะเปรียบเทียบกับขบวนการต่อต้านโปแลนด์ แม้ว่าภายหลังจะเป็นขบวนการอิสระที่ไม่ใช่คอมมิวนิสต์เป็นส่วนใหญ่ การต่อต้านยูโกสลาเวียภายใต้การนำโดยพรรคคอมมิวนิสต์ยูโกสลาเวียในช่วงสงครามโลกครั้งที่สอง ผู้บัญชาการคือจอมพลยอซีป บรอซ ตีโต
รวมพลคนเหนือมนุษย์

รวมพลคนเหนือมนุษย์เป็นภาพยนตร์ชุดแนวแอกชันผจญภัยซูเปอร์ฮีโร่จากประเทศสหรัฐอเมริกา ซึ่งพัฒนาโดย Greg Berlanti, Marc Guggenheim, Andrew Kreisberg และ Phil Klemmer บริหารและอำนวยการสร้างโดย Klemmer, Sarah Schechter และ Chris Fedak โดย Klemmer และ Ferdak รับหน้าที่เป็น showrunner ด้วย ซีรีส์นี้ดัดแปลงจากตัวละครในดีซีคอมิกส์ ออกฉายทางสถานีโทรทัศน์ The CW เป็นภาคแยกจากเรื่อง "โคตรคนธนูมหากาฬ" และ "เดอะ แฟลช วีรบุรุษเหนือแสง" และอยู่ในจักรวาลเดียวกัน
นักแสดง.
Keiynan Lonsdale รับบทเป็น Wally West / Kid Flash
บันทึกนภา

ในวิชาเทววิทยาและมนุษยปรัชญา บันทึกนภา  หรือ อากาศานุกรม (มาจากศัพท์สันสกฤตว่า आकाश "อากาศ" อันแปลว่าท้องฟ้า) คือประมวลองค์ภูมิทั้งหมดของมวลมนุษย์ ทั้งการกระทำ, คำพูด, ความคิด, อารมณ์ และเจตนา ซึ่งได้เคยเกิดขึ้นมาในอดีต กำลังเกิดขึ้นในปัจจุบัน หรือจะเกิดขึ้นในอนาคต นักเทววิทยาเชื่อว่าองค์ภูมิเหล่านี้จะถูกจารึกไว้ในร่างปราศกายเนื้อระดับอนุภาคที่เรียกว่ากายทิพย์ (Etheric body) แม้บันทึกนภานี้จะปรากฏหลักฐานโดยเรื่องเล่าแต่ก็ไม่มีหลักฐานใดๆทางวิทยาศาสตร์มาพิสูจน์
นักเทววิทยาชาวอังกฤษ อลิซ ไบลีย์ (Alice Bailey) ได้อธิบายว่าบันทึกนภานั้น เปรียบเสมือนม้วนฟิมล์ภาพยนตร์เรื่องหนึ่งที่มีความยาวอย่างเหลือคณานับ บันทึกความประสงค์และความเป็นไปทั้งหมดบนผืนแผ่นดินโลกของดาวเคราะห์ดวงนี้ ผู้ที่ได้รับชมม้วนฟิมล์นี้จะเห็นภาพความเป็นไปทั้งหมดของมนุษย์ทุกผู้ชนตั้งแต่โลกถือกำเนิด ความเป็นไปและวิวัฒนาการของวงศ์สัตว์โลกทั้งมวล ตลอดจนกรรมทั้งหมดของทุกดวงจิตมนุษย์ตั้งแต่ถือกำเนิดเป็นดวงจิตขึ้นมา การได้รับชมม้วนฟิมล์นี้อาจสามารถอธิบายถึงการมีญาณหยั่งรู้อนาคต อย่างไรก็ตาม มีผู้เชี่ยวชาญเท่านั้นที่จะสามารถจำแนกออกว่าภาพที่ตนเห็นเป็นแค่ความฝันที่เกิดขึ้นจากจิตนาการหรือเป็นภาพจากบันทึกนภา
การก่อการกำเริบในสาธารณรัฐมาซิโดเนีย พ.ศ. 2544

การก่อการกำเริบในสาธารณรัฐมาซิโดเนีย พ.ศ. 2544  เป็นความขัดแย้งซึ่งเริ่มขึ้นเมื่อกองทัพปลดปล่อยแห่งชาติแอลแบเนีย (NLA) เริ่มโจมตีกองกำลังรักษาความปลอดภัยของสาธารณรัฐมาซิโดเนียในช่วงต้นเดือนกุมภาพันธ์ พ.ศ. 2544 และลงเอยด้วยข้อตกลงโอริส นอกจากนี้ยังมีกลุ่มที่อ้างว่าในท้ายที่สุดอยากจะเห็นแอลเบเนียแยกตัวออกจากประเทศ แม้ว่าจะมีการสนับสนุนสูง แต่สมาชิกกองทัพปลดปล่อยแห่งชาติแอลแบเนียปฏิเสธเรื่องนี้ 
ความขัดแย้งเกิดขึ้นตลอดหลายปีที่ผ่านมาแม้ว่าจำนวนผู้เสียชีวิตจะมีน้อยก็ตาม สงครามยูโกสลาเวียเป็นผลพวงจนทำให้เกิดการจลาจลในสาธารณรัฐมาซิโดเนีย พ.ศ. 2544
ฮาร์เปอร์และโรแวน

ฮาร์เปอร์และโรแวน (Luke Harper และ Erick Rowan) เป็นทีมนักมวยปล้ำในWWEทั้งคู่เปิดตัวในค่ายNXTปี2012เข้าร่วมเป็นสมาชิกของThe Wyatt FamilyโดยBray Wyattเป็นหัวหน้า ระหว่างนั้น Harper และ Rowan ได้แชมป์แท็กทีม NXTร่วมกัน ก่อนเปิดตัวขึ้นค่ายหลักในเดือนกรกฎาคม 2013 ก่อนแยกกลุ่มกันในเดือนกันยายน 2014 โดย Bray ปล่อยให้ทั้งคู่เป็นอิสระ หลังจากนั้น Rowan ได้เป็นฝ่ายธรรมะ และ Harper เป็นฝ่ายอธรรม ก่อนที่จะรวมกลุ่มกันอีกครั้งในปี 2015 หลังจากแตกกลุ่มในปี 2017 โดยการหักหลังของ Harper ทำให้เหลือแค่ Rowan กับ Bray ไม่นาน Harper กับ Rowan ก็ร่วมทีมกันในนาม The Bludgeon Brothers และได้คว้าแชมป์สแมคดาวน์แท็กทีม WWEร่วมกันในเรสเซิลเมเนีย ครั้งที่ 34 ก่อนจะแตกทีมกันในปี 2019
สถาปัตยกรรมหลังสมัยใหม่

สถาปัตยกรรมหลังสมัยใหม่  เป็นรูปแบบหรือการเคลื่อนไหวทางสถาปัตยกรรมที่เกิดขึ้นในคริสต์ทศวรรษ 1960 เพื่อต่อต้านความเคร่งครัด ความเป็นแบบแผน และการขาดความหลากหลายของสถาปัตยกรรมสมัยใหม่ โดยเฉพาะอย่างยิ่ง สถาปัตยกรรมแบบสากล (international style) โดยการนำของเลอกอร์บูซีเยและลุดวิก มีส ฟาน เดอร์ โรห์ การเคลื่อนไหวนี้ได้มีการถ่ายทอดโดยสถาปนิกและนักทฤษฎีสถาปัตยกรรม โรเบิร์ต เวนทูรี ในหนังสือปี ค.ศ. 1966 ชื่อ "Complexity and Contradiction in Architecture" รูปแบบสถาปัตยกรรมนี้แพร่หลายในช่วงคริสต์ทศวรรษ 1980 ถึง 1990 โดยเฉพาะอย่างยิ่งในผลงานของโรเบิร์ต เวนทูรี, ฟิลิป จอห์นสัน, ชาลส์ มอร์ และไมเคิล เกรฟส์ จนปลายคริสต์ทศวรรษ 1990 ได้มีแนวโน้มสถาปัตยกรรมแบบใหม่ อย่าง สถาปัตยกรรมไฮเทค สถาปัตยกรรมคลาสสิกใหม่ และคตินิยมเปลี่ยนแนว
ปึงซีเง็ก เผาเล่งเน่ยยี่

ปึงซีเง็ก เผาเล่งเน่ยยี่  เป็นภาพยนตร์แอคชั่นสัญชาติฮ่องกงที่ออกฉายในปี ค.ศ. 1994 กำกับโดย ริงโก้ ลาม ภาพยนตร์เรื่องนี้มีเนื้อหาเกิดขึ้นในสมัยราชวงศ์ชิง
สิงห์คู่ จอมสังหาร

สิงห์คู่ จอมสังหาร  เป็นภาพยนตร์กำลังภายในสัญชาติฮ่องกง ที่ออกฉายในปี ค.ศ. 1974 กำกับโดย จาง เช่อ นำแสดงโดย ฟู่ เซิง และ เฉิน กวนไถ้
เนื้อเรื่องย่อ.
ราชสำนักแมนจู สั่งทำลายล้างวัดเส้าหลินและสั่งฆ่าลูกศิษย์ทั้งหมด แต่ยังมีบางส่วนสามารถหลบหนีมาได้ หง ซีกวน หนึ่งในลูกศิษย์เส้าหลินและเป็นจอมยุทธที่ทางแมนจูต้องการตัวเป็นอย่างมาก ถูกตามล่าโดย เชอ-กัง ขุนพลแมนจู ในครั้งหนึ่งถูกลูกน้องของเชอ-กัง ล้อมจับ และในระหว่างการต่อสู้ ปึง ซีเง็ก จอมยุทธแห่งเส้าหลินอีกคนหนึ่ง ผ่านมาพบเข้าเกิดเข้าใจผิดคิดว่า หงซีกวนเป็นโจรร้าย และได้ต่อสู้กับหงซีกวนจนจับกุมส่งให้ทางการแมนจูไปได้ หงซีกวนถูกคุมขังอย่างแน่นหนาและถูกทรมานให้บอกว่าลูกศิษย์เส้าหลินคนอื่นอยู่ที่ไหน ปึงซีเง็ก เมื่อรู้ความจริงในภายหลังรู้สึกเสียใจอย่างมาก จึงบุกเข้าไปช่วยหงซีกวนด้วยตัวคนเดียว แต่พลาดจนเกือบถูกจับได้ในตอนหลัง ปึงซีเง็กและเหล่าจอมยุทธวางแผนปล้นคุกเพื่อช่วยหงซีกวนอีกครั้ง ในขณะที่ เชอ-กัง วางแผนจับกุมปึงซีเง็กและพวกพ้อง โดยสั่งประหารหงซีกวนต่อหน้าสาธารณชน ปึงซีเง็กและพวกพ้องต้องทำงานแข่งกับเวลาเพื่อช่วยเหลือหงซีกวน ให้ได้ สุดท้ายทั้งสองท้าสู้กับ เชอ-กัง และสามารถสังหาร เชอ-กังและลูกน้องทั้งหมดได้ในที่สุด
กรินเดิลวัลท์

กรินเดิลวัลท์  เป็นหมู่บ้านในอำเภออินเทอร์ลาเคิน-โอเบอร์ฮาสลี ในรัฐแบร์น ประเทศสวิตเซอร์แลนด์ หมู่บ้านแห่งนี้ตั้งอยู่ที่ระดับความสูง 1,034 เหนือระดับน้ำทะเล ในที่ราบขนาดใหญ่ลึกเข้าไปในหุบเขาทางตะวันออกเฉียงใต้ของเมืองอินเทอร์ลาเคินราว 20 กิโลเมตร กรินเดิลวัลท์เป็นจุดหมายปลายทางยอดนิยมในฤดูหนาว ชื่อหมู่บ้านนี้ปรากฏอยู่ในเอกสารเป็นครั้งแรกในปี ค.ศ. 1146 เมื่อพระเจ้าคอนราดที่ 2 แห่งเยอรมนีทรงอุทิศอาคารในกรินเดิลวัลท์ให้แก่อารามเมืองอินเทอร์ลาเคิน ภายในหมู่บ้านยังขุดพบเครื่องมือสมัยยุคหินใหม่ตลอดจนพบเหรียญโรมัน